open-index/open-wikipedia-markdown huggingface dataset:
গ্রেনাডার ভাষা

ইংরেজি ভাষা গ্রেনাডার সরকারি ভাষা। জনসংখ্যার অর্ধেক একটি পাটোয়া নামের ইংরেজি-ভিত্তিক ক্রেওল ভাষাতে কথা বলে। ক্রেওলটি ক্ষুদ্রতর অ্যান্টিল দ্বীপপুঞ্জে ব্যাপকভাবে প্রচলিত।

## তথ্যসূত্র

## বহিঃসংযোগ
* গ্রেনাডার ভাষার উপর এথনোলগ রিপোর্ট

বিষয়শ্রেণী:গ্রেনাডা
বিষয়শ্রেণী:উত্তর আমেরিকার ভাষা
জামাইকার ভাষা

থাম্ব|জ্যামাইকান ক্রিওল স্বরচিত্র
ইংরেজি ভাষা জামাইকার সরকারি ভাষা। জনসংখ্যার প্রায় ৯০% ইংরেজি-ভিত্তিক একটি ক্রেওল ভাষাতে কথা বলে, যা জামাইকান ক্রেওল বা পাটোয়া নামে পরিচিত। ক্রেওলটি ইদানীং অধিকতর সামাজিক মর্যাদা লাভ করছে।

## তথ্যসূত্র

## বহিঃসংযোগ
* জামাইকার ভাষার উপর এথনোলগ রিপোর্ট

বিষয়শ্রেণী:উত্তর আমেরিকার ভাষা
ডোমিনিকার ভাষা

ইংরেজি ভাষা ডোমিনিকার সরকারি ভাষা। তবে জনসংখ্যার ৯৫%-এরও বেশি ফরাসি ভাষা-ভিত্তিক একটি ক্রেওল বা পাতোয়া ভাষাতে কথা বলেন। ক্রেওলটি ক্ষুদ্রতর অ্যান্টিল দ্বীপপুঞ্জে প্রচলিত।

## তথ্যসূত্র

## বহিঃসংযোগ
* ডোমিনিকার ভাষার উপর এথনোলগ রিপোর্ট

বিষয়শ্রেণী:ডোমিনিকা
ইথিওপিয়ার ভাষা

[থাম্ব|ডান|200px| [আমহারিক ভাষা ]]

আমহারীয় ভাষা ইথিওপিয়ার সরকারি ভাষা। ইংরেজি ভাষা সহকারী সরকারী ভাষার মর্যাদা পেয়েছে; শিক্ষা, বাণিজ্য, এবং আন্তর্জাতিক যোগাযোগে ইংরেজি ভাষা ব্যবহার করা হয়। ইথিওপিয়াতে ৮০টিরও বেশি ভাষা প্রচলিত। তার মধ্যে ৫টি দাপ্তরিক ভাষা -আফার, আমহারিক, ওরোমো, সোমালি এবং তিগরিনিয়া। আরো আছে ওরোমো ভাষা, তিগ্রিনিয়া ভাষা, গুরাগে ভাষা, ওয়েলামো ভাষা, আফার ভাষা, সোমালি ভাষা ও আরবি ভাষাতে উল্লেখযোগ্য সংখ্যক লোক কথা বলেন। বৃহত্তর ভাষাগুলির বক্তাসংখ্যা সম্পর্কে মোটামুটি নির্ভরযোগ্য তথ্য পাওয়া গেলেও সংখ্যালঘু ভাষাগুলির সঠিক বক্তাসংখ্যা অনিশ্চিত। ইথিওপিয়ার জনগণের প্রায় এক-চতুর্থাংশের মাতৃভাষা আমহারীয় ভাষা, তবে এটি সমগ্র ইথিওপিয়ার সার্বজনীন ভাষা বা লিঙ্গুয়া ফ্রাংকা হিসেবে ব্যাপকভাবে প্রচলিত। এছাড়া উত্তর ইথিওপিয়াতে তিগ্রিনিয়া ভাষা, দক্ষিণ ইথিওপিয়াতে ওরোমো ভাষা, এবং মুসলিম সম্প্রদায়ে আরবি ভাষা সার্বজনীন ভাষা হিসেবে ব্যবহার করা হয়। ইউরোপীয় ভাষার মধ্যে ইতালীয় ভাষা বেশ প্রচলিত। ইথিওপিয়ার খ্রিস্টান গির্জাগুলি ধর্মীয় স্ত্রোত্রের ভাষা হিসেবে ইথিওপীয় ভাষা তথা গেএজ ভাষা ব্যবহার করে।

## তথ্যসূত্র

## বহিঃসংযোগ
* ইথিওপিয়ার ভাষার উপর এথনোলগ-এর রিপোর্ট


বিষয়শ্রেণী:ইথিওপিয়া
বিষয়শ্রেণী:আফ্রিকার ভাষা
উগান্ডার ভাষা

থাম্ব|200px|উগান্ডার একটি জাতিগত ভাষাগত মানচিত্র

ইংরেজি ভাষা উগান্ডার সরকারি ভাষা। এছাড়া দেশটিতে প্রায় ৪১টির মত ভাষা প্রচলিত। এদের মধ্যে উল্লেখযোগ্য হল লুগান্ডা বা গান্ডা ভাষা, ন্‌কোলে ভাষা, তেসো ভাষা এবং রুয়ান্ডা ভাষা। এছাড়া ভারতীয় উপমহাদেশ থেকে আগত অভিবাসী জনগোষ্ঠীর বহু লক্ষ ব্যক্তি গুজরাতি ভাষা ও হিন্দি ভাষাতে কথা বলেন। ইংরেজি ভাষা, গান্ডা ভাষা ও সোয়াহিলি ভাষা সার্বজনীন ভাষা হিসেবে ব্যাপক প্রচলিত। সরকারি ভাষা হিসাবে ইংরেজী রয়ে গেছে  এবং আন্তর্জাতিক কাজকর্মে ইংরেজি ভাষা ব্যবহার করা হয়।

## তথ্যসূত্র

## বহিঃসংযোগ
* উগান্ডার ভাষার উপর এথনোলগ-এর রিপোর্ট

বিষয়শ্রেণী:উগান্ডা
বিষয়শ্রেণী:আফ্রিকার ভাষা
কঙ্গো প্রজাতন্ত্রের ভাষা

ফরাসি ভাষা কঙ্গোর সরকারি ভাষা। কঙ্গোতে প্রায় ৫০টি ভাষা প্রচলিত। এদের মধ্যে কঙ্গো ভাষাতে জনগণের প্রায় অর্ধেক অংশ কথা বলেন। তেকে ভাষাগুলিতে প্রায় ৫ লক্ষ লোক কথা বলেন। কিছু কিছু অঞ্চলে লিংগালা ভাষা ও সাংগো ভাষা সার্বজনীন ভাষা হিসেবে ব্যবহৃত হয়।

## তথ্যসূত্র

## বহিঃসংযোগ
* কঙ্গোর ভাষার উপর এথনোলগ-এর রিপোর্ট


বিষয়শ্রেণী:কঙ্গো
বিষয়শ্রেণী:আফ্রিকার ভাষা
তমিজ উদ্দিন

শহীদ **তমিজ উদ্দিন** বীরবিক্রম ১৯৩১ সালের মাঝামাঝি লালমনিরহাট জেলার কালীগঞ্জ উপজেলার তুষভান্ডার ইউনিয়নের সুন্দ্রাহবী গ্রামে জন্মগ্রহণ করেন। তার পিতা সয়েফুউল্ল্যাহ প্রামানিক কবিরাজ ও মাতা তমিজন নেছা।

## জন্ম ও শিক্ষাজীবন
ছোটবেলা থেকেই খেলাধুলার প্রতি তার ছিল গভীর অনুরাগ। মাঝে মধ্যে স্কুল পালিয়ে উধাও হয়ে ভারতের বিভিন্ন শহর ঘুরে বেড়িয়েছেন। ক্রীড়াঙ্গন, নাট্যমঞ্চ আর সমাজপ্রীতির কারণেই স্কুলের গন্ডী পেরুতে পারেননি মহান এই মানুষটি। মাত্র নবম শ্রেণী পর্যন্ত পড়েই পড়াশুনার পাঠ শেষ করেন তিনি; জড়িয়ে পড়েন ক্রীড়া সংস্কৃতি আর সমাজসেবার কর্মকাণ্ডে। এসব কর্মকাণ্ড তাকে এতটাই প্রভাবিত করেছিল যে, ঢাকায় হোটেলে ক্যাটারীং এর চাকরি বাদ দিয়ে ফিরে আসেন নিজ মাতৃভূমি তুষভান্ডারে। ছোটোখাটো ব্যবসার পাশাপাশি বন্ধুবান্ধবদেক নিয়ে মাতিয়ে তুলেন তুষভান্ডারের ক্রীড়াঙ্গন। খেলোয়াড়ী জীবনের পাশাপাশি ক্রীড়া সংগঠকের ভূমিকাও পালন করেন তিনি। তার নেতৃত্ব ও সংগঠনে তুষভান্ডার দল পর পর কয়েকবার ‘জি এল রায় শীল্ড’ সহ বেশ কটি প্রতিযোগিতায় শ্রেষ্ঠত্ব অর্জন করে।

## মুক্তিযুদ্ধে অংশগ্রহণ
যৌবনে আনসার ট্রেনিং প্রাপ্ত তমিজ উদ্দিন ১৯৬৫ সালের পাক ভারত যুদ্ধে মুজাহিদ বাহিনীতে যোগ দেন এবং কোম্পানী কমান্ডার হিসেবে বীরত্বের সাথে যুদ্ধ করেন।

মুসলিম লীগ সমর্থক হয়েও ১৯৭০ পরবর্তী সময়ে তিনি জনদাবীর প্রতি সম্মান জানিয়ে অবস্থান নেন স্বাধীনতার স্বপক্ষে। পঁচিশে মার্চের রাত্রিতে পাক বাহিনীর হামলায় তাড়া খেয়ে ইপিআর সুবেদার বোরহান কাকিনা ডাক বাংলোয় আশ্রয় নেন। মুক্তিকামী তমিজ উদ্দিন তার সাথে যোগাযোগ করে দুজনে মিলে স্থানীয় আনসার মুজাহিদদের নিয়ে মুক্তিবাহিনী গড়ে তুলেন এবং এদেরকে নিয়মিত ট্রেনিং এর ব্যবস্থা করেন।

এপ্রিলের প্রথম সপ্তাহে পাক বাহিনী এই অঞ্চলে হামলা চালালে তিনি তার সহযোদ্ধাদের সহ বৃহত্তর যুদ্ধের প্রস্তুতির জন্য দেশ ত্যাগ করেন। মে মাসের ২য় সপ্তাহে তিনি তার বাহিনীসহ কুড়িগ্রামের নাগেশ্বরীতে প্রবেশ করেন। এর অব্যবহিত পরেই নাগেশ্বরী এলাকার পাটেশ্বরীতে পাক বাহিনীর আচমকা হামলা থেকে সহযোদ্ধাদের বাঁচাতে নিজের জীবন উৎসর্গ করেন। ১৫ডিসেম্বর ১৯৭৩ সালে ‘বীর বিক্রম’ উপাধিতে ভুষিত নিজে ইতিহাস হয়ে যাওয়া এই মৃত্যুঞ্জয় মানুষটি।

## তথ্যসূত্র


## বহি:সংযোগ

বিষয়শ্রেণী:বীর বিক্রম
বিষয়শ্রেণী:১৯৩১-এ জন্ম
গণতান্ত্রিক কঙ্গো প্রজাতন্ত্রের ভাষা

ফরাসি ভাষা গণতান্ত্রিক কঙ্গো প্রজাতন্ত্রের সরকারী ভাষা। এছাড়া কঙ্গো ভাষা, বানগালা ভাষা, লিংগালা ভাষা, লুবা ভাষা এবং সোয়াহিলি ভাষার বিশেষ মর্যাদা আছে; এগুলি সার্বজনীন ভাষা হিসেবে ব্যবহৃত হয়। সব মিলিয়ে গণতান্ত্রিক কঙ্গো প্রজাতন্ত্রে ২০০-রও বেশি ভাষা প্রচলিত। এদের মধ্যে ন্‌গালা ভাষা, কিতুবা ভাষা (এক কঙ্গো-ভাষাভিত্তিক ক্রেওল), সোঙ্গে ভাষা, লুগবারা ভাষা, মোঙ্গো ভাষা, নান্দি ভাষা, রুয়ান্ডা ভাষা এবং জান্দে ভাষা অন্যতম। আন্তর্জাতিক যোগাযোগের ক্ষেত্রে ফরাসি ভাষা ব্যবহার করা হয়।

## তথ্যসূত্র

## বহিঃসংযোগ
* গণপ্রজাতন্ত্রী কঙ্গোর ভাষার উপর এথনোলগ-এর রিপোর্ট

বিষয়শ্রেণী:গণতান্ত্রিক কঙ্গো প্রজাতন্ত্র
বিষয়শ্রেণী:আফ্রিকার ভাষা
বিষয়শ্রেণী:গণতান্ত্রিক কঙ্গো প্রজাতন্ত্রের ভাষা
ক্যামেরুনের ভাষা

ইংরেজি ভাষা ও ফরাসি ভাষা ক্যামেরুনের সরকারি ভাষা। ক্ষুদ্র এই দেশটিতে প্রায় ২৮০টি ভাষা প্রচলিত। এদের মধ্যে সবচেয়ে বেশি সংখ্যক বক্তাবিশিষ্ট ভাষার মধ্যে আছে ফাং ভাষা, বামিলেকে ভাষা এবং দুয়ালা ভাষা। দেশের উত্তরাংশে ফুলফুলদে ভাষা এবং আরবি ভাষা সার্বজনীন ভাষা হিসেবে ব্যবহৃত হয়। তবে দেশটির সবচেয়ে গুরুত্বপূর্ণ সার্বজনীন ভাষা হল ইংরেজি ভাষা-ভিত্তিক ক্যামেরুনীয় পিজিন ভাষা; দেশের প্রায় অর্ধেক লোক এই ভাষাতে কথা বলেন এবং এটি বহু মানুষের মাতৃভাষা।.

(এটি উল্লেখযোগ্য যে জার্মান, প্রারম্ভিক উপনিবেশবাদীদের ভাষা, তার উত্তরসূরিদের কছে তার সমস্ত অধিকার হস্তান্তর করেছিল;(এটি উল্লেখযোগ্য যে প্রাথমিক উপনিবেশের ভাষা জার্মান তার উত্তরসূরিদের কাছে তার সমস্ত অধিকার হস্তান্তর করেছিল, তবে, একটি বিদেশী ভাষা হিসাবে জার্মান ভাষা বৃদ্ধি পেয়েছে; ক্যামেরুনে, প্রায় 300,000 ক্যামেরুনীয় আজ ক্যামেরুনে বিদেশী ভাষা হিসাবে জার্মান ভাষায় কথা বলে এবং শিখছে)

## তথ্যসূত্র

## বহিঃসংযোগ
* ক্যামেরুনের ভাষার উপর এথনোলগ-এর রিপোর্ট

বিষয়শ্রেণী:ক্যামেরুন
বিষয়শ্রেণী:আফ্রিকার ভাষা
বিষয়শ্রেণী:ক্যামেরুনের ভাষা
কেনিয়ার ভাষা

সোয়াহিলি ভাষা কেনিয়ার সরকারি ভাষা। এক কোটিরও বেশি লোক এই ভাষাতে কথা বলেন। সোয়াহিলি এখানকার সার্বজনীন ভাষা। এছাড়াও আরও প্রায় ৫০টি স্থানীয় ভাষা প্রচলিত। এদের মধ্যে কিকুয়ু ভাষা, লুও ভাষা, লুইয়া ভাষা এবং কাম্বা ভাষা উল্লেখযোগ্য। কেনিয়া স্বাধীনতা লাভের অব্যবহিত পরে ইংরেজি ভাষা দেশটির সরকারি ভাষা ছিল। বর্তমানে দ্বিতীয় ভাষা হিসেবে ইংরেজি ভাষা গুরুত্বপূর্ণ।

## তথ্যসূত্র

## বহিঃসংযোগ
* কেনিয়ার ভাষার উপর এথনোলগ-এর রিপোর্ট

বিষয়শ্রেণী:কেনিয়া
বিষয়শ্রেণী:আফ্রিকার ভাষা
বিষয়শ্রেণী:কেনিয়ার ভাষা
বিষয়শ্রেণী:বহুভাষিকতা
কোত দিভোয়ারের ভাষা

ফরাসি ভাষা কোত দিভোয়ারের সরকারি ভাষা। স্থানীয় প্রায় ৭০টির মত ভাষা আছে। এদের মধ্যে আকার ভাষা, বেতে ভাষা এবং সেনুফো ভাষা উল্লেখযোগ্য। আকার ভাষাটি সার্বজনীন ভাষা হিসেবে ব্যবহার করা হয়। আন্তর্জাতিক কাজকর্মে ফরাসি ভাষা ব্যবহার করা হয়।

## বহিঃসংযোগ
* কোত দিভোয়ারের ভাষার উপর এথনোলগ-এর রিপোর্ট

বিষয়শ্রেণী:কোত দিভোয়ার
বিষয়শ্রেণী:আফ্রিকার ভাষা
বিষয়শ্রেণী:কোত দিভোয়ারের সংস্কৃতি
বিষয়শ্রেণী:আইভোরীয় সমাজ
কোমোরোসের ভাষা

ফরাসি ভাষা, আরবি ভাষা এবং কমোরীয় ভাষা কোমোরোস দ্বীপপুঞ্জের সরকারি ভাষা। কিছু সংখ্যক লোক সোয়াহিলি ভাষার একটি উপভাষাতে কথা বলেন। এছাড়া মাদাগাস্কার থেকে আগত অভিবাসী সম্প্রদায়ে মালাগাসি ভাষা সুপ্রচলিত।

## বহিঃসংযোগ
* কোমোরোসের ভাষার উপর এথনোলগ-এর রিপোর্ট

## তথ্যসূত্র

বিষয়শ্রেণী:কোমোরোস
বিষয়শ্রেণী:আফ্রিকার ভাষা
বিষয়শ্রেণী:কোমোরোসের ভাষা
গ্যাবনের ভাষা

ফরাসি ভাষা গাবনের সরকারি ভাষা। গাবনে স্থানীয় প্রায় ৩৫টি ভাষা প্রচলিত। জনসংখ্যার প্রায় ৩০% ফাং ভাষাতে কথা বলে। অন্যান্য ভাষার মধ্যে মিয়েনে ভাষা ও পুনু ভাষা উল্লেখযোগ্য। বেশির ভাগ ভাষার বক্তাসংখ্যা খুবই কম।

## তথ্যসূত্র

## বহিঃসংযোগ
* গাবনের ভাষার উপর এথনোলগ-এর রিপোর্ট

বিষয়শ্রেণী:আফ্রিকার ভাষা
বিষয়শ্রেণী:গ্যাবনের ভাষা
গাম্বিয়ার ভাষা

ইংরেজি ভাষা গাম্বিয়ার সরকারি ভাষা। এখানে ইংরেজি-ভিত্তিক একটি ক্রেওল (ক্রিও) এবং পর্তুগিজ-ভিত্তিক ক্রেওল ভাষা (ক্রিউলু) প্রচলিত। ইংরেজি-ভিত্তিক ক্রেওলটি সার্বজনীন ভাষা হিসেবে ব্যাপকভাবে ব্যবহৃত হয়। দেশের মধ্যভাগে প্রচলিত প্রধান ভাষাটি হল মানদিনগো ভাষা। এই ভাষাতে গাম্বিয়ার প্রায় ৪০% মানুষ কথা বলেন। গাম্বিয়াতে আরও প্রায় ১৫টি ভাষা প্রচলিত। এদের মধ্যে পুলার ভাষা এবং ওলোফ ভাষা প্রধান।

## তথ্যসূত্র

## বহিঃসংযোগ
* গাম্বিয়ার ভাষার উপর এথনোলগ-এর রিপোর্ট

বিষয়শ্রেণী:গাম্বিয়া
বিষয়শ্রেণী:আফ্রিকার ভাষা
বিষয়শ্রেণী:গাম্বিয়ার ভাষা
গিনির ভাষা

ফরাসি ভাষা গিনির সরকারি ভাষা। গিনিতে আরও প্রায় ৩০টি স্থানীয় ভাষা প্রচলিত। এদের মধ্যে ফুলা ভাষাতে (ফুটা জালোন ভাষা) প্রায় ৪০% জনগণ কথা বলে। অন্য বড় ভাষার মধ্যে আছে মানিনকা ভাষা এবং সুসু ভাষা।

## তথ্যসূত্র

## বহিঃসংযোগ
* গিনির ভাষার উপর এথনোলগ-এর রিপোর্ট

বিষয়শ্রেণী:গিনি
বিষয়শ্রেণী:আফ্রিকার ভাষা
বিষয়শ্রেণী:গিনির ভাষা
গিনি-বিসাউয়ের ভাষা

পর্তুগিজ ভাষা গিনি-বিসাউয়ের সরকারি ভাষা। এছাড়া আরও প্রায় ২০টি স্থানীয় ভাষা এখানে প্রচলিত। এদের মধ্যে বালান্তা ভাষাতে ৩০% লোক কথা বলে। অন্যান্য বড় ভাষার মধ্যে আছে ফুলফুলদে ভাষা, মানদিনকা ভাষা, এবং মান্দিয়াক ভাষা। প্রায় ২ লক্ষ লোক মাতৃভাষা হিসেবে পর্তুগিজ-ভিত্তিক একটি ক্রেওল ভাষা ক্রিউলুতে কথা বলে। আরও প্রায় ৬ লক্ষ লোক দ্বিতীয় ভাষা হিসেবে এই ক্রেওল ভাষাতে কথা বলেন। আন্তর্জাতিক সম্পর্কের ক্ষেত্রে পর্তুগিজ ভাষার পাশাপাশি ইংরেজি ভাষাও ব্যবহৃত হয়।

## বহিঃসংযোগ
* গিনি-বিসাউয়ের ভাষার উপর এথনোলগ-এর রিপোর্ট

বিষয়শ্রেণী:গিনি-বিসাউ
বিষয়শ্রেণী:আফ্রিকার ভাষা
বিষয়শ্রেণী:গিনি-বিসাউয়ের ভাষা
ঘানার ভাষা

ঘানা একটি বহুভাষিক দেশ যেখানকার মানুষরা প্রায় আশিটি ভাষায় কথা বলা হয়।  এর মধ্যে, ইংরেজি, যা ঔপনিবেশিক যুগ থেকে উত্তরাধিকারসূত্রে প্রাপ্ত, সরকারী ভাষা এবং লিঙ্গুয়া ফ্রাঙ্কা।  ঘানার আদিবাসী ভাষাগুলির মধ্যে আকান দক্ষিণে সবচেয়ে বেশি কথ্য।  দাগবানি উত্তরে সবচেয়ে বেশি কথা বলা হয়।

ইংরেজি ভাষা ঘানার সরকারি ভাষা। ঘানার ১০ লাখেরও বেশি লোক দ্বিতীয় ভাষা হিসেবে ইংরেজি ভাষাতে কথা বলেন। ঘানাতে স্থানীয় ভাষার সংখ্যা প্রায় ৮০। এদের মধ্যে আকান ভাষাতে ৪৫% লোক কথা বলে। অন্যান্য গুরুত্বপূর্ণ ভাষার মধ্যে আছে মোরে ভাষা, এওয়ে ভাষা এবং গা-আদেংমে ভাষা। এদের মধ্যে গা ভাষাটি ঘানার রাজধানী আক্রাতে ব্যবহৃত প্রধান ভাষা। ঘানার উত্তরাঞ্চলে সার্বজনীন ভাষা হিসেবে হাউসা ভাষা প্রচলিত। অনেকগুলি ভাষার লিখিত রূপ সরকারি মর্যাদা পেয়েছে।

## তথ্যসূত্র

## বহিঃসংযোগ
* ঘানার ভাষার উপর এথনোলগ-এর রিপোর্ট

বিষয়শ্রেণী:ঘানা
বিষয়শ্রেণী:আফ্রিকার ভাষা
বিষয়শ্রেণী:ঘানার ভাষা
বাংলাদেশ নজরুল সেনা

**বাংলাদেশ নজরুল সেনা** একটি বেসরকারি গণ উন্নয়নমূলক সংগঠন। সংগঠনটি মূলত বাংলাদেশের শিশু, কিশোর ও তরুণদের শিক্ষা ও স্বাস্থ্য উন্নয়নে কাজ করে যাচ্ছে। বিখ্যাত বাঙালি কবি ও লেখক কাজী নজরুল ইসলামের নামে সংগঠনটির নামকরণ করা হয়েছে। নজরুলের দর্শন সংগঠনটির উদ্দেশ্য পূরণে অনুপ্রেরণা প্রদান করে যাচ্ছে।

## প্রতিষ্ঠা

১৯৬৪ সালে তৎকালীন পূর্ব পাকিস্তানে বাংলাদেশ নজরুল সেনা প্রতিষ্ঠিত হয়। ১৯৭১ সালে বাংলাদেশের স্বাধীনতা যুদ্ধ ও ভারত-পাকিস্তান যুদ্ধ চলাকালে এর কর্মসূচী কমিয়ে আনা হয়, তবে বাংলাদেশের স্বাধীনতার পর এর কর্মকাণ্ডের ব্যাপক বিস্তৃতি ঘটতে থাকে। বাংলাদেশের জাতীয় কবি কাজী ইসলামের দর্শন এই সংগঠনটিকে অনুপ্রাণিত করে। এই সংগঠনটি শিশু নির্যাতনের বিরুদ্ধে কাজ করে এবং শিশু ও তরুণদের আর্থ-সামাজিক পরিস্থিতি, ধর্ম, দারিদ্র্য, স্বাস্থ্যগত বিভিন্ন সমস্যা সমাধানে কাজ করে।

## কর্মকাণ্ড

ট্রাস্টিদের এবং বোর্ড সদস্যদের নিয়ে একটি কেন্দ্রীয় কমিটির মাধ্যমে পরিচালিত বাংলাদেশ নজরুল সেনার প্রায় ৩৫ টি শাখা রয়েছে। এটি পাবলিক স্কুল, কিণ্ডারগার্টেন স্কুল ও এতিমখানাগুলোর কিশোর ও তরুণদের সহায়তা ও সাহায্য প্রদান করে থাকে। এছাড়াও সংগঠনটি অনেক সেচ্ছাসেবী কর্মকাণ্ড ও অনুষ্ঠানের আয়োজন করে থাকে।

## নজরুল সেনা স্কুল

সংগঠনটি নজরুল সেনা স্কুল নামে ময়মনসিংহ জেলায় একটি সুপরিচিত কিণ্ডারগার্টেন স্কুলও প্রতিষ্ঠা করেছে। ১৯৯০ সালে প্রতিষ্ঠিত এই স্কুলটিকে বাংলাদেশ নজরুল সেনা সরাসরি পর্যবেক্ষণ করে থাকে। জি. ই. এম ফারুক নামে সংগঠনটির একজন সক্রিয় ব্যক্তিত্ব্য স্কুলটির প্রতিষ্ঠাতা এবং বর্তমান অধ্যক্ষ্য। নজরুল সেনা স্কুলে ২০০ এর ও বেশি ছাত্র, ১৮ জন নিয়মিত শিক্ষক এবং ৫জন কর্মী রয়েছে। এই স্কুলটির ছাত্ররা লেখাপড়া নিয়ে ব্যস্ত থাকার পাশাপাশি বিভিন্ন সাংস্কৃতিক অনুষ্ঠান যেমন: গান, নাচ, অঙ্কন, খেলাধুলা, বিতর্ক ও অন্যান্য কর্মকাণ্ডে জড়িত থাকে। এই স্কুলটি ময়মনসিংহ জেলায় প্রথমবারের মত মাল্টিমিডিয়া কম্পিউটারের মাধ্যমে শিক্ষা প্রদান শুরু করে। প্রতি বছর স্কুলটি পিকনিক, শিক্ষা সফর, বার্ষিক ক্রীড়া প্রতিযোগিতা, সাংস্কৃতিক প্রতিযোগিতা ও বার্ষিক পুরস্কার বিতরণীর আয়োজন করে থাকে। প্রতিবছর ছাত্ররা একটি মাল্টিমিডিয়া কম্পিউটার প্রদর্শনীর আয়োজন করে থাকে এবং সেখানে তারা তাদের কম্পিউটার দক্ষতার নানা দিক তুলে ধরে।

## তথ্যসূত্র

* বাংলাদেশ নজরুল সেনা
* নজরুল সেনা স্কুল
* কাজী নজরুল ইসলাম
* বাংলাদেশ নজরুল সেনা ও নজরুল সেনা স্কুলের বিভিন্ন কর্মকাণ্ডের স্থির চিত্র

বিষয়শ্রেণী:বাংলাদেশ ভিত্তিক যুব সংগঠন
বিষয়শ্রেণী:কাজী নজরুল ইসলামের নামাঙ্কিত স্মারক
বিষয়শ্রেণী:১৯৬৪-এ প্রতিষ্ঠিত সংগঠন
বিষয়শ্রেণী:বাংলাদেশের শিক্ষাব্যবস্থা
বিষয়শ্রেণী:১৯৬৪-এ পূর্ব পাকিস্তানে প্রতিষ্ঠিত
চাদের ভাষা

ফরাসি ভাষা ও আরবি ভাষা চাদের দুইটি সরকারী ভাষা। এদের মধ্যে আরবি ভাষাতে চাদের প্রায় অর্ধেক লোক কথা বলে এবং এটি দেশটিতে একটি সার্বজনীন ভাষা হিসেবে ব্যবহৃত। চাদে আরও প্রায় ১২০টি স্থানীয় ভাষা আছে। এদের মধ্যে কানুরি ভাষা, মারবা ভাষা, ম্‌বাই ভাষা, মোসি ভাষা, সাঙ্গো ভাষা, এবং তেদা ভাষা উল্লেখযোগ্য। বেশ কিছু ভাষা সার্বজনীন ভাষা ব্যবহৃত হয়, যেমন- হাউসা ভাষা, ন্‌গাম্বাই ভাষা, সারা ভাষা। আন্তর্জাতিক সম্পর্কের ক্ষেত্রে ফরাসি ভাষাই বেশি ব্যবহৃত হয়।

## তথ্যসূত্র

## বহিঃসংযোগ
* চাদের ভাষার উপর এথনোলগ-এর রিপোর্ট

বিষয়শ্রেণী:চাদ
বিষয়শ্রেণী:আফ্রিকার ভাষা
বিষয়শ্রেণী:চাদের ভাষা
জাম্বিয়ার ভাষা

ইংরেজি ভাষা জাম্বিয়ার সরকারি ভাষা। জাম্বিয়াতে স্থানীয় আরও প্রায় ৩৫টি ভাষা প্রচলিত। এদের মধ্যে বেম্বা ভাষাতে প্রায় এক-চতুর্থাংশ লোক কথা বলে। অন্যান্য ভাষার মধ্যে টোঙ্গা ভাষা এবং নিয়াঞ্জা ভাষা উল্লেখযোগ্য। ফানাগালো নামের একটি ক্‌হোসা ভাষা-ভিত্তিক পিজিন ভাষা শহর এবং খনি এলাকগুলিতে সার্বজনীন ভাষা হিসেবে সুপ্রচলিত। সেতলা নামের আরেকটি পিজিন ভাষা আছে, যার ভিত্তি সোয়াহিলি ভাষা। আন্তর্জাতিক কাজকর্মে ইংরেজি ভাষা ব্যবহার করা হয়।

## তথ্যসূত্র

## বহিঃসংযোগ
* জাম্বিয়ার ভাষার উপর এথনোলগ-এর রিপোর্ট

বিষয়শ্রেণী:জাম্বিয়া
বিষয়শ্রেণী:আফ্রিকার ভাষা
টোগোর ভাষা

ফরাসি ভাষা টোগোর সরকারি ভাষা। এছাড়া দেশটিতে আরও প্রায় ৪৪টি স্থানীয় ভাষা প্রচলিত। এদের মধ্যে এওয়ে ভাষা টোগোর প্রায় এক-পঞ্চমাংশ লোকের মাতৃভাষা। ভাষাটির দেশের সর্বত্র, বিশেষত দক্ষিণাঞ্চলে, সার্বজনীন দ্বিতীয় ভাষা হিসেবেও ব্যাপকভাবে প্রচলিত। অন্যান্য উল্লেখযোগ্য ভাষার মধ্যে আছে কাব্রে ভাষা ও গুর্মা ভাষা। আন্তর্জাতিক কাজকর্মে ফরাসি ভাষা ব্যবহার করা হয়।

## তথ্যসূত্র

## বহিঃসংযোগ
* টোগোর ভাষার উপর এথনোলগ-এর রিপোর্ট

বিষয়শ্রেণী:টোগো
বিষয়শ্রেণী:আফ্রিকার ভাষা
তানজানিয়ার ভাষা

সোয়াহিলি ভাষা তানজানিয়ার সরকারি ভাষা। দেশটির প্রায় ৯০% জনগণ দ্বিতীয় ভাষা হিসেবে সোয়াহিলি ভাষাতে কথা বলেন। এছাড়াও দেশটিতে ১২০টিরও বেশি স্থানীয় ভাষা আছে। এদের মধ্যে নিয়ামোয়েজি ভাষা, মাকোন্দে ভাষা, গোগো ভাষা, হায়া ভাষা, সুকুমা ভাষা এবং চাগ্‌গা ভাষা উল্লেখযোগ্য। সোয়াহিলি ভাষা সার্বজনীন ভাষা বা লিঙ্গুয়া ফ্রাংকা হিসেবে কাজ করে। ১৯৬৭ সাল পর্যন্ত ইংরেজি ভাষা দেশটির সহ-সরকারী ভাষা ছিল।

## তথ্যসূত্র

## বহিঃসংযোগ
* তানজানিয়ার ভাষার উপর এথনোলগ-এর রিপোর্ট

বিষয়শ্রেণী:তানজানিয়া
বিষয়শ্রেণী:আফ্রিকার ভাষা
তিউনিসিয়ার ভাষা

থাম্ব|আরবি হ'ল তিউনিসিয়ার মূল ভাষা
আরবি ভাষা তিউনিসিয়ার সরকারি ভাষা। এই ভাষাতে তিউনিসিয়ার প্রায় ৯৮% লোক কথা বলে। এছাড়াও কিছু বার্বার ভাষাতে অনির্ণীত সংখ্যক কিছু লোক কথা বলে। বেশ কয়েক হাজার লোক ফরাসি ভাষাতে কথা বলে। আন্তর্জাতিক কাজকর্মে ফরাসি ভাষা ব্যবহার করা হয়।

## তথ্যসূত্র

## বহিঃসংযোগ
* তিউনিসিয়ার ভাষার উপর এথনোলগ-এর রিপোর্ট

বিষয়শ্রেণী:তিউনিসিয়া
বিষয়শ্রেণী:আফ্রিকার ভাষা
বিষয়শ্রেণী:তিউনিসিয়ার ভাষা
দক্ষিণ আফ্রিকার ভাষা

১৯৯৩ সালের সংবিধান অনুসারে দক্ষিণ আফ্রিকাতে ১১টি ভাষাকে সরকারী মর্যাদা দেয়া হয়েছে। এগুলি হল আফ্রিকান্স ভাষা, ইংরেজি ভাষা, ন্‌দেবেলে ভাষা, সেসোথো ভাষা, সেসোথো সা লেবোয়া ভাষা, সোয়াতি ভাষা, ইতসোঙ্গা ভাষা, সেতসোয়ানা ভাষা, ৎশিভেন্দা ভাষা, ক্‌হোসা ভাষা এবং জুলু ভাষা। দক্ষিণ আফ্রিকাতে আরও প্রায় ২০টি আফ্রিকান বা অভিবাসী ভাষা প্রচলিত। এদের মধ্যে তামিল ভাষা, ত্‌সোঙ্গা ভাষা, ত্‌সোয়ানা ভাষা এবং উর্দু ভাষা উল্লেখযোগ্য। আরও বহু অভিবাসী বিভিন্ন ইউরোপীয় ভাষাতে কথা বলেন। আন্তর্জাতিক কাজকর্মে ইংরেজি ভাষা ব্যবহার করা হয়।

## তথ্যসূত্র

## বহিঃসংযোগ
* দক্ষিণ আফ্রিকার ভাষার উপর এথনোলগ-এর রিপোর্ট

বিষয়শ্রেণী:দক্ষিণ আফ্রিকা
বিষয়শ্রেণী:আফ্রিকার ভাষা
বিষয়শ্রেণী:দক্ষিণ আফ্রিকার ভাষা
নাইজেরিয়ার ভাষা

ইংরেজি ভাষা নাইজেরিয়ার সরকারি ভাষা। প্রাদেশিক পর্যায়ে তিনটি ভাষা সরকারী ভাষার মর্যাদা পেয়েছে। এগুলি হল উত্তরের হাউসা ভাষা, দক্ষিণ-পূর্বের ইগবো ভাষা এবং দক্ষিণ-পশ্চিমের ইয়োরুবা ভাষা। তিনটি ভাষাতেই প্রায় ২০ লক্ষ লোক কথা বলে থাকে। নাইজেরিয়াতে আরও প্রায় ৫০০টি ভাষা প্রচলিত, যাদের অনেকগুলিতেই বক্তাসংখ্যা নগণ্য। এদের মধ্যে উল্লেখযোগ্য হল হাউসা ভাষা, ইগবো ভাষা, ইয়োরুবা ভাষা, ফুলা ভাষা, ইবিবিও ভাষা, ইদোমা ভাষা এবং কানুরি ভাষা; স্থানীয় পর্যায়ে এই ভাষাগুলির মর্যাদা আছে, বিশেষত খবর সম্প্রচারের ক্ষেত্রে। নাইজেরিয়াতে বেশ কিছু ভাষা সার্বজনীন ভাষা বা লিঙ্গুয়া ফ্রাংকা হিসেবে ব্যবহার করা হয়' এদের মধ্যে আছে হাউসা ভাষা, এফিক ভাষা, এবং নাইজেরীয় পিজিন ভাষা। আন্তর্জাতিক কর্মকাণ্ডে ইংরেজি ভাষা ব্যবহার করা হয়।

## বহিঃসংযোগ
* নাইজেরিয়ার ভাষার উপর এথনোলগ-এর রিপোর্ট

বিষয়শ্রেণী:নাইজেরিয়া
বিষয়শ্রেণী:আফ্রিকার ভাষা
বিষয়শ্রেণী:নাইজেরিয়ার ভাষা
নামিবিয়ার ভাষা

ইংরেজি ভাষা নামিবিয়ার সরকারি ভাষা। প্রায় ৫% লোক মাতৃভাষা বা দ্বিতীয় ভাষা হিসেবে ইংরেজি ভাষাতে কথা বলেন। আরও প্রায় ৭% লোক আফ্রিকান্স ভাষা ব্যবহার করেন। নামিবিয়াতে এখনও প্রায় হাজার বিশেক বক্তাবিশিষ্ট জার্মানভাষী সম্প্রদায় আছে। বেনুয়ে-কঙ্গো ভাষা পরিবার এবং খোইসান ভাষা পরিবারের প্রায় ২০টি ভাষা নামিবিয়াতে প্রচলিত।

## তথ্যসূত্র

## বহিঃসংযোগ
* নামিবিয়ার ভাষার উপর এথনোলগ-এর রিপোর্ট

বিষয়শ্রেণী:আফ্রিকার ভাষা
বিষয়শ্রেণী:নামিবিয়ার ভাষা
জিবুতির ভাষা

ফরাসি ভাষা ও আরবি ভাষা জিবুতির দুইটি সরকারী ভাষা। স্থানীয় ভাষাগুলির মধ্যে আফার ভাষা-তে অর্ধেকেরও বেশি লোক এবং সোমালি ভাষা-তে প্রায় এক-তৃতীয়াংশ লোক কথা বলেন। এই দুইটি ভাষাতেই রেডিও অনুষ্ঠান সম্প্রচার করা হয়। আন্তর্জাতিক কাজকর্মে প্রধানত ফরাসি ভাষা ব্যবহার করা হয়।

## তথ্যসূত্র

## বহিঃসংযোগ
* জিবুতির ভাষার উপর এথনোলগ-এর রিপোর্ট

বিষয়শ্রেণী:জিবুতি
বিষয়শ্রেণী:আফ্রিকার ভাষা
বিষয়শ্রেণী:জিবুতির ভাষা
জিম্বাবুয়ের ভাষা

ইংরেজি ভাষা জিম্বাবুয়ের সরকারি ভাষা। এছাড়া আরও প্রায় ১৬টি স্থানীয় ভাষা প্রচলিত। এদের মধ্যে শোনা ভাষাতে জিম্বাবুয়ের অর্ধেকেরও বেশি লোক কথা বলে। ন্‌দেবেলে ভাষা আরেকটি গুরুত্বপূর্ণ স্থানীয় ভাষা। আন্তর্জাতিক কাজকর্মে ইংরেজি ভাষা ব্যবহার করা হয়।

## তথ্যসূত্র

## বহিঃসংযোগ
* জিম্বাবুয়ের ভাষার উপর এথনোলগ-এর রিপোর্ট

বিষয়শ্রেণী:জিম্বাবুয়ে
বিষয়শ্রেণী:আফ্রিকার ভাষা
বিষুবীয় গিনির ভাষা

থাম্ব|বিষুবীয় গিনির ভাষা
স্পেনীয় ভাষা বিষুবীয় গিনির সরকারি ভাষা। এখানকার প্রায় তিন-চতুর্থাংশ লোক ফাং ভাষাতে কথা বলেন। এছাড়াও এখানে বেনুয়ে-কঙ্গো ভাষা পরিবারের অন্যান্য কিছু ভাষাতে হাজার খানেক বক্তা কথা বলেন। কিছু ক্রেওল ভাষাও এখানে প্রচলিত।

## বহিঃসংযোগ

* বিষুবীয় গিনির ভাষার উপর এথনোলগ-এর রিপোর্ট

বিষয়শ্রেণী:বিষুবীয় গিনি
বিষয়শ্রেণী:আফ্রিকার ভাষা
বিষয়শ্রেণী:বিষুবীয় গিনির ভাষা
বুরুন্ডির ভাষা

ফরাসি ভাষা ও রুন্ডি ভাষা (কিরুন্ডি বা উরুন্ডি নামেও পরিচিত) বুরুন্ডির সরকারি ভাষা। এছাড়া সার্বজনীন ভাষা হিসেবে সোয়াহিলি ভাষার ব্যাপক প্রচলন আছে। বহির্বিশ্বের সাথে যোগাযোগের ক্ষেত্রে ফরাসি ভাষা ব্যবহার করা হয়।

## তথ্যসূত্র

## বহিঃসংযোগ
* বুরুন্ডির ভাষার উপর এথনোলগ-এর রিপোর্ট

বিষয়শ্রেণী:বুরুন্ডি
বিষয়শ্রেণী:আফ্রিকার ভাষা
বিষয়শ্রেণী:বুরুন্ডির ভাষা
বুস্ট্রফেডন

thumb|400px|প্রাচীন গ্রিক বুস্ট্রফেডন শিলালিপি, ক্রেতে দ্বীপ, খ্রিস্টপূর্ব ৫ম শতক
**বুস্ট্রফেডন** () এমন এক ধরনের লিখন পদ্ধতি যাতে একটি লাইন ডান থেকে বামে পড়তে হলে তার ঠিক পরের লাইনটি বাম থেকে ডানে পড়তে হয়, এবং তার পরের লাইনটি আবারও ডান থেকে বামে পড়তে হয়, এবং এভাবে চলতে থাকে। অর্থাৎ বুস্ট্রফেডনে লাইনগুলি বারবার দিক পরিবর্তন করে।

বুস্ট্রফেডন নামটি গ্রিক শব্দ βουστροφηδόν *বুস্ত্রোফ়্যাদোন্‌* থেকে এসেছে যার অর্থ ষাঁড় ঘোরানো। ষাঁড় দিয়ে জমি কর্ষণ করানোর জমির এক প্রান্ত থেকে আরেক প্রান্তে ষাঁড়কে টেনে নিতে হয় এবং সেখান থেকে ষাঁড়টিকে ঘুরিয়ে আবার আদিপ্রান্তের দিকে নিয়ে আসা হয়। এই ঘটনার সাথে মিল আছে বলেই লিখনপদ্ধতিটির এরকম নামকরণ করা হয়েছে।
thumb|400px|right|ইংরেজি বুস্ট্রফেডনের উদাহরণ; এখানে লাইন, শব্দ ও বর্ণ সবগুলিই এক লাইন পর পর উলটে গেছে
হেলেনীয় যুগের পূর্বে প্রাগৈতিহাসিক কালে খোদাইকৃত প্রাচীন গ্রিক ভাষার শিলালিপিগুলিতে বুস্ট্রফেডন পদ্ধতির প্রয়োগ দেখতে পাওয়া যায়। পৃথিবীর অন্যান্য প্রাচীন রচনাবলিতেও বুস্ট্রফেডনের নমুনা পাওয়া গেছে।

কেউ কেউ ডট মেট্রিক্স প্রিন্টারের মুদ্রণকারী মস্তকের বা প্রিন্টার হেডের গতিকে বুস্ট্রফেডন ডাকেন। তবে এক্ষেত্রে কেবল হেডের দিক পরিবর্তনের ব্যাপারটিই মুখ্য, আসল বুস্ট্রফেডনের মত লাইনগুগুলি একবার সোজা, আরেকবার উল্টোভাবে ছাপা হয় না।

বুস্ট্রফেডন তিন রকম হতে পারে। এক ধরনের বুস্ট্রাফেডনে লাইনের গতিমুখ অর্থাৎ লাইনে শব্দের ক্রম উল্টে যায়, কিন্তু শব্দের মধ্যে বর্ণের ক্রম কিংবা বর্ণের নিজস্ব রূপ উল্টায় না। দ্বিতীয় ধরনের বুস্ট্রফেডনে লাইনের গতিমুখ পালটে যায় এবং শব্দের মধ্যে বর্ণের ক্রমও উলটে যায়, কিন্তু একেকটি বর্ণের রূপ উল্টায় না। তৃতীয় ধরনের বুস্ট্রফেডনে লাইনের গতিমুখ, শব্দ এবং বর্ণ তিনটিই উলটে যায় (ছবিতে দেখুন)।

## আরও দেখুন
* বুস্ট্রফেডন রূপান্তর

বিষয়শ্রেণী:লিখন পদ্ধতি
মধ্য আফ্রিকান প্রজাতন্ত্রের ভাষা

ফরাসি ভাষা ও সাংগো ভাষা যৌথভাবে মধ্য আফ্রিকান প্রজাতন্ত্রের সরকারি ভাষা। সাংগো ভাষাটি ঙবান্দি ভাষাভিত্তিক একটি ক্রেওল ভাষা যা বর্তমানে দেশটির গণমাধ্যম, ব্যবসা বাণিজ্য ও প্রশাসনে ব্যবহৃত হচ্ছে। এটি দেশের প্রায় ১০% লোকের মাতৃভাষা এবং অধিকাংশ লোকের দ্বিতীয় বা তৃতীয় ভাষা। মধ্য আফ্রিকান প্রজাতন্ত্রে আরও প্রায় ৬০টি ভাষা প্রচলিত। এদের মধ্যে বান্দা ভাষা, গবায়া ভাষা এবং জান্দে ভাষা উল্লেখযোগ্য। আন্তর্জাতিক যোগাযোগের ক্ষেত্রে ফরাসি ভাষা ব্যবহার করা হয়।

## বহিঃসংযোগ
* মধ্য আফ্রিকান প্রজাতন্ত্রের ভাষার উপর এথনোলগ-এর রিপোর্ট

বিষয়শ্রেণী:মধ্য আফ্রিকান প্রজাতন্ত্র
বিষয়শ্রেণী:আফ্রিকার ভাষা
বিষয়শ্রেণী:মধ্য আফ্রিকান প্রজাতন্ত্রের ভাষা
মরিশাসের ভাষা

ইংরেজি ভাষা মরিশাস ইংরেজি সরকারী যেখানে সংসদে ব্যতীত কোন সরকারি ভাষা আছে, কিন্তু ফরাসি ব্যবহার করা যেতে পারে. জনসংখ্যার ৯০% একটি ফরাসি ভিত্তি করে ক্রেওল কথা বলে. OIF অনুযায়ী জনসংখ্যার 72% অনর্গল ফরাসি কথা বলে. এই ক্রেওলটি সমগ্র মরিশাসে সার্বজনীন ভাষা বা লিঙ্গুয়া ফ্রাংকা হিসেবে ব্যাপকভাবে ব্যবহার করা হয়। মরিশাসের প্রায় ৭০% লোক ভারত থেকে আগত অভিবাসী এবং এরা ভোজপুরি, তামিল, হিন্দি, মারাঠি, তেলুগু, উর্দু, গুজরাতি, চীনা ইত্যাদি ভারতীয় ভাষাতে কথা বলেন। আন্তর্জাতিক যোগাযোগের ক্ষেত্রে ইংরেজি ভাষা ও ফরাসি ভাষা দুই-ই ব্যবহার করা হয়।

## তথ্যসূত্র

## বহিঃসংযোগ
* মরিশাসের ভাষার উপর এথনোলগ-এর রিপোর্ট

বিষয়শ্রেণী:মরিশাস
বিষয়শ্রেণী:আফ্রিকার ভাষা
মাদাগাস্কারের ভাষা

মালাগাসি ভাষা এবং ফরাসি ভাষা মাদাগাস্কারের সরকারি ভাষা। এখানকার প্রায় সব লোক মালাগাসি ভাষার কোনও না কোনও উপভাষাতে কথা বলেন। আন্তর্জাতিক কর্মকাণ্ডে ফরাসি ভাষা ব্যবহার করা হয়।

## তথ্যসূত্র

## বহিঃসংযোগ
* মাদাগাস্কারের ভাষার উপর এথনোলগ-এর রিপোর্ট

বিষয়শ্রেণী:মাদাগাস্কার
বিষয়শ্রেণী:আফ্রিকার ভাষা
বিষয়শ্রেণী:মাদাগাস্কারের ভাষা
মালাউইর ভাষা

নিয়াঞ্জা (যা "চেওয়া" নামেও পরিচিত) এবং ইংরেজি মালাউইর সরকারী ভাষা। মালাউইর জনগণের ৫৭% মাতৃভাষা হল নিয়াঞ্জা/চেওয়া ভাষা। ভাষাটি একটি সার্বজনীন ভাষা বা লিঙ্গুয়া ফ্রাংকা হিসেবে মালাউইর সর্বত্র ব্যবহৃত হয়। এছাড়াও মালাউইতে আরও প্রায় ১০টি স্থানীয় ভাষা আছে। এদের মধ্যে মাকুয়া (যা "কোকোলা" নামেও পরিচিত), ইয়াও, তুম্বুকা, তোঙ্গা, নিয়াকুসাঙ্গোন্দে, মালাউই লোমুয়ে, এবং মালাউই সেনা উল্লেখযোগ্য। আন্তর্জাতিক কর্মকাণ্ডে ইংরেজি ভাষা ব্যবহার করা হয়।

## বহিঃসংযোগ

* মালাউই-র ভাষার উপর এথনোলগ-এর রিপোর্ট

বিষয়শ্রেণী:মালাউই
বিষয়শ্রেণী:আফ্রিকার ভাষা
বতসোয়ানার ভাষা

“দক্ষিণাঞ্চলীয় আফ্রিকার ভূ-বেষ্টিত রাষ্ট্র বতসোয়ানাতে তিন ধরনের জাতির বাস। কেন্দ্রীয়, পশ্চিম ও দক্ষিণ-পশ্চিম বতসোয়ানার কালাহারি মরুভূমি এলাকায় সান ও খোয়ে জাতির (বুশম্যান নামেও পরিচিত) লোকের বাস এবং এরা সংখ্যায় প্রায় ৪০ হাজারের মত। আর দেশটির পূর্ব ও উত্তরের উর্বর ভূমিতে দেশের ৯৬% লোকের বাস, এবং এদের প্রায় সবাই বান্টু জাতির মানুষ। এথ্‌নোলগ অনুযায়ী দেশটিতে ২৮টি ভাষা প্রচলিত এবং এগুলির সবই জীবিত ভাষা। 

এই ভাষাগুলিকে তিনটি প্রধান ভাগে ভাগ করা যায়:
* খোয়েসান: ১২টি ভাষা। বেশির ভাগ খোয়েসান ভাষাতেই ভাষাভাষীসংখ্যা ১০ হাজারের বেশি নয়; এদের কতগুলি এখন বিলুপ্ত ও অনেকগুলিই বিলুপ্তির পথে।
* বান্টু: ১৮টি ভাষা। ৎ‌সোয়ানা প্রধানতম ভাষা। এটি বতসোয়ানার প্রায় ৮০% জনগণের মাতৃভাষা। এছাড়া ইকালাঙ্গা ভাষায় প্রায় ১০% লোক কথা বলেন।
* জার্মানীয়: আফ্রিকান্স (শ্বেতাঙ্গ খামার মালিকদের ভাষা) ও ইংরেজি (দ্বিতীয় ভাষা)

ইংরেজি এই দেশের সরকারি ভাষা, আর ৎসোয়ানা জাতীয় ভাষা। দুইটি ভাষা সরকারী কর্মকাণ্ড ও গণমাধ্যমে বহুল ব্যবহৃত। প্রাতিষ্ঠানিক ব্যবসা বাণিজ্য ইংরেজিতে আর মুখের ভাষায় আদান প্রদান ৎসোয়ানাতে সম্পন্ন হয়। শিক্ষা ব্যবস্থায় নিম্ন প্রাথমিক শ্রেণীগুলিতে ৎসোয়ানায় শিক্ষা দেয়া হয়, এবং উচ্চ প্রাথমিক ও তার উপরের সমস্ত শিক্ষা ইংরেজিতে সম্পন্ন হয়। প্রতি বছর প্রায় ২০০০ ছাত্র বিশ্ববিদ্যালয়ে ভর্তি হয়, এবং এই হার জনসংখ্যার অনুপাতে আফ্রিকার সর্বোচ্চ।

## তথ্যসূত্র


বিষয়শ্রেণী:আফ্রিকার ভাষা
বিষয়শ্রেণী:বতসোয়ানা
বিষয়শ্রেণী:বতসোয়ানার ভাষা
মালির ভাষা

ফরাসি ভাষা মালির সরকারি ভাষা। দেশের প্রায় এক-চতুর্থাংশ লোক বাম্বারা ভাষাতে কথা বলে। বাম্বারা ভাষাটি একটি সার্বজনীন ভাষা বা লিঙ্গুয়া ফ্রাংকা হিসেবে প্রায় সর্বত্র ব্যবহৃত হয়। শিক্ষা ও গণমাধ্যমেও বাম্বারা ভাষাটির অবস্থান গুরুত্বপূর্ণ। মালিতে আরও প্রায় ৩০টি ভাষা প্রচলিত। এদের মধ্যে আরবি ভাষা, ফুলফুলদে ভাষা, মালিঙ্কে ভাষা, সেনুফো ভাষা সংগাই ভাষা, সোনিংকে ভাষা এবং তামাশেক ভাষা উল্লেখযোগ্য। আন্তর্জাতিক কর্মকাণ্ডে ফরাসি ভাষা ব্যবহার করা হয়।

## তথ্যসূত্র

## বহিঃসংযোগ
* মালির ভাষার উপর এথনোলগ-এর রিপোর্ট

বিষয়শ্রেণী:মালি
বিষয়শ্রেণী:আফ্রিকার ভাষা
মোজাম্বিকের ভাষা

পর্তুগিজ ভাষা মোজাম্বিকের সরকারি ভাষা। এখানে আরও প্রায় ২০টি ভাষা প্রচলিত। এদের মধ্যে মাকুয়া ভাষার বিভিন্ন উপভাষাতে মোজাম্বিকের প্রায় এক-তৃতীয়াংশ লোক কথা বলেন। এছাড়া লোম্‌ওয়ে ভাষা, নিয়ানজা ভাষা, শোনা ভাষা, ৎসোঙ্গা ভাষা এবং ইয়াও ভাষা উল্লেখযোগ্য। মোজাম্বিকের শিক্ষিত জনগোষ্ঠীতে ফরাসি ভাষা ও ইংরেজি ভাষা ব্যাপকভাবে প্রচলিত। আন্তর্জাতিক কর্মকাণ্ডে ইংরেজি ভাষা ও পর্তুগিজ ভাষা ব্যবহার করা হয়।

## বহিঃসংযোগ
* মোজাম্বিকের ভাষার উপর এথনোলগ-এর রিপোর্ট

বিষয়শ্রেণী:মোজাম্বিক
বিষয়শ্রেণী:আফ্রিকার ভাষা
রুয়ান্ডার ভাষা

রুয়ান্ডা ভাষা (আরও সঠিকভাবে কিনিয়ারুয়ান্ডা ভাষা), ইংরেজি ভাষা এবং ফরাসি ভাষা যৌথভাবে রুয়ান্ডা দেশটির সরকারি ভাষা। দেশটির জনগণের প্রায় ৯৮% রুয়ান্ডা ভাষাতে কথা বলেন। আন্তর্জাতিক কাজকর্মে ফরাসি ভাষা ব্যবহার করা হয়।

## তথ্যসূত্র

## বহিঃসংযোগ
* রুয়ান্ডার ভাষার উপর এথনোলগ-এর রিপোর্ট

বিষয়শ্রেণী:রুয়ান্ডা
বিষয়শ্রেণী:আফ্রিকার ভাষা
লাইবেরিয়ার ভাষা

ইংরেজি ভাষা লাইবেরিয়ার সরকারি ভাষা। লাইবেরিয়ার প্রায় অর্ধেক লোক ইংরেজি-ভিত্তিক একটি পিজিন ভাষাতে কথা বলেন, যার নাম লাইবেরীয় ইংরেজি ভাষা। এছাড়াও লাইবেরিয়াতে প্রায় ৩০টি ভাষা প্রচলিত। এদের মধ্যে ক্রু ভাষা এবং ক্‌পেলে ভাষা উল্লেখযোগ্য।

## তথ্যসূত্র

## বহিঃসংযোগ
* লাইবেরিয়ার ভাষার উপর এথনোলগ-এর রিপোর্ট

বিষয়শ্রেণী:লাইবেরিয়া
বিষয়শ্রেণী:আফ্রিকার ভাষা
নওদা বুরুজ

**নওদা বুরুজ** চাঁপাইনবাবগঞ্জ জেলার গোমস্তাপুর উপজেলার রহনপুরে অবস্থিত বর্তমানে সর্ব প্রাচীন প্রত্নসম্পদ ও লুকায়িত ইতিহাস সমৃদ্ধ স্থান। স্থানীয়ভাবে এটি ষাঁড়বুরুজ নামেও পরিচিত।

## অবস্থান
চাঁপাই নবাবগঞ্জের ২৮ মাইল পশ্চিমে অবস্থিত বিখ্যাত বাণিজ্য কেন্দ্র রহনপুর। পাশ দিয়ে বয়ে গেছে ক্ষুদ্র অথব খরস্রোতা নদী পুনর্ভবা। মহানন্দা ও পুনর্ভবার মিলনস্থল এর নিকটেই নওদা বুরুজ এর অবস্থান। রহনপুর রেল স্টেশনের ঠিক উত্তরে এক কিলোমিটার গেলেই বেশ কিছু উঁচু একটি ঢিবি নজরে পড়ে। গোমস্তাপুর উপজেলা থেকে প্রায় ৬-৭ কিলোমিটার দূরে নওদা নামক স্থানে এটি অবস্থিত। খালি চোখে দেখলে মনে হবে একটি বিশাল ঢিবি। কিন্তু অনুসন্ধানী চোখে দেখলে মনে হবে তমাশাচ্ছন্ন ইতিহাসের কালো মেঘে স্থানটি ঢাকা।

## ইতিহাস
রাজা লক্ষন সেনের আমলে রহনপুর বাণিজ্য নগরী হিসেবে জনপ্রিয়তা লাভ করে। বাণিজ্যিক কারণে রহনপুরেই তিনি গড়ে তোলেন সুরম্য অট্টালিকা। ষাঁড়বুরুজ নামে খ্যাত এই বিলীন অট্টালিকাটির প্রকৃত নাম শাহ্বুরুজ। শাহ্ শব্দের অর্থ বাদশা আর বুরুজ শব্দের অর্থ অট্টালিকা বা বালাখানা। যা পরবর্তীতে লোকমুখে ষাঁড়বুরুজ নামে খ্যাতি লাভ করে।

বাংলা বিজয়ী ইখতিয়ার উদ্দিন মুহম্মদ বিন বখতিয়ার খলজী এ পথে বাংলায় আগমন করেন এবং এ স্থানে কিছু সময় অবস্থান করেন। ইতিহাসে পরিচিত নদীয়া অঞ্চলটি এ স্থাপনাগুলির অঞ্চলের পাশেই অবস্থিত। যা পরবর্তীতে নওদা নামে পরিচিতি লাভ করে। বখতিয়ার খলজীর আগমনের সংবাদে ভীত সন্ত্রস্ত হয়ে রাজা লক্ষন সেন এ স্থান থেকে নদী পথে পলায়ন করেন। সেই থেকে এটি নওদা বুরুজ নামেও পরিচিত।

নওদা বুরুজের চতুষ্পার্শ্বেই শুধু নয়, গোটা রহনপুর এলাকাতেই প্রাচীনত্ব ও নগর সুলভ চিন্‌হ বিরাজমান। কোন কোন ইতিহাস অনুসন্ধানী রহনপুরে প্রাক মুসলিম যুগের উন্নত নগরীর অবস্থানের উল্লেখ করেছেন।

## আরও দেখুন
* বাংলাদেশের প্রত্নতাত্ত্বিক স্থানের তালিকা
* রহনপুর রেলসেতু
* রহনপুর অষ্টভূজি ইমারত
* রহনপুর শহীদ মুক্তিযোদ্ধাদের গণকবর

## তথ্যসূত্র

বিষয়শ্রেণী:বাংলাদেশের প্রাচীন নিদর্শন
বিষয়শ্রেণী:প্রাচীন বাংলার জনপদ
বিষয়শ্রেণী:চাঁপাইনবাবগঞ্জ জেলার দর্শনীয় স্থান
বিষয়শ্রেণী:রহনপুর
বিষয়শ্রেণী:চাঁপাইনবাবগঞ্জ জেলার প্রত্নতাত্ত্বিক স্থাপনা
লেসোথোর ভাষা

সোথো ভাষা (সেসোথো ভাষা) এবং ইংরেজি ভাষা লেসোথোর সরকারি ভাষা। এখানকার প্রায় ৮৫% লোক সোথো ভাষাতে কথা বলেন। বাকীরা জুলু ভাষায় কথা বলেন। আন্তর্জাতিক কাজকর্মে ইংরেজি ভাষা ব্যবহার করা হয়।

## তথ্যসূত্র

## বহিঃসংযোগ
* লেসোথোর ভাষার উপর এথনোলগ-এর রিপোর্ট

বিষয়শ্রেণী:লেসোথো
বিষয়শ্রেণী:আফ্রিকার ভাষা
মৌরিতানিয়ার ভাষা

আরবি ভাষা মৌরিতানিয়ার সরকারি ভাষা। দেশের প্রায় দুই-তৃতীয়াংশ লোক স্থানীয় কথ্য আরবি ভাষাতে কথা বলে। ফরাসি ভাষা এখানকার একটি গুরুত্বপূর্ণ ভাষা। আন্তর্জাতিক কর্মকাণ্ডে ফরাসি ভাষা ব্যবহার করা হয়। জনসংখ্যার প্রায় ৭% পশ্চিম আটলান্টিক ভাষা পরিবারের ফুলফুলদে ভাষার একটি উপভাষা তুকুলর ভাষাতে কথা বলেন।

## তথ্যসূত্র

## বহিঃসংযোগ
* মৌরিতানিয়ার ভাষার উপর এথনোলগ-এর রিপোর্ট

বিষয়শ্রেণী:মৌরিতানিয়া
বিষয়শ্রেণী:আফ্রিকার ভাষা
সুদানের ভাষা

আরবি ভাষা সুদানের সরকারি ভাষা। এখানকার অর্ধেকেরও বেশি লোক আরবি ভাষাতে কথা বলেন। আরবি ভাষা দেশটিতে সার্বজনীন ভাষা বা লিঙ্গুয়া ফ্রাংকা হিসেবে ব্যবহার করা হয়। এছাড়াও সুদানে প্রায় ১২০টির মত ভাষা প্রচলিত। এদের মধ্যে দিংকা ভাষা, হাউসা ভাষা (একটি সার্বজনীন ভাষা), নুবা ভাষা, নুয়ার ভাষা এবং জান্দে ভাষা উল্লেখযোগ্য। কিছু কিছু এলাকায় আরবি-ভিত্তিক ক্রেওল ভাষা প্রচলিত। আন্তর্জাতিক কাজকর্মে ইংরেজি ভাষা ব্যবহার করা হয়।

## তথ্যসূত্র

## বহিঃসংযোগ
* সুদানের ভাষার উপর এথনোলগ-এর রিপোর্ট

বিষয়শ্রেণী:সুদান
বিষয়শ্রেণী:আফ্রিকার ভাষা
সাঁউ তুমি ও প্রিঁসিপির ভাষা

পর্তুগিজ ভাষা সাঁউ তুমি ও প্রিঁসিপির সরকারি ভাষা। বেশির ভাগ লোক পর্তুগিজ ভাষা-ভিত্তিক একটি ক্রেওল ভাষা বা ক্রিউলু-তে কথা বলেন। আন্তর্জাতিক কাজকর্মে পর্তুগিজ ভাষা ও ইংরেজি ভাষা ব্যবহার করা হয়।

## বহিঃসংযোগ
* সাঁউ তুমি ও প্রিঁসিপির ভাষার উপর এথনোলগ-এর রিপোর্ট

বিষয়শ্রেণী:সাঁউ তুমি ও প্রিঁসিপি
বিষয়শ্রেণী:আফ্রিকার ভাষা
সোমালিয়ার ভাষা

সোমালি ভাষা ও আরবি ভাষা সোমালিয়ার সরকারি ভাষা। সোমালি ভাষাতে দেশের প্রায় ৭০% লোক কথা বলেন। দক্ষিণের কিছু অঞ্চলে এখনও ইতালীয় ভাষা প্রচলিত। এছাড়াও সোমালিয়াতে আরও প্রায় ১০টি আফ্রিকান ভাষা প্রচলিত। এগুলির মধ্যে মায় ভাষা এবং সোয়াহিলি ভাষা উল্লেখযোগ্য। আন্তর্জাতিক কাজকর্মে আরবি ভাষা ও ইংরেজি ভাষা ব্যবহার করা হয়। ১৯৯০-এর দশকের পর গৃহযুদ্ধের কারণে সব ভাষার বক্তাসংখ্যা নির্ণয় করা দুরূহ হয়ে পড়েছে।

## তথ্যসূত্র

## বহিঃসংযোগ
* সোমালিয়ার ভাষার উপর এথনোলগ-এর রিপোর্ট

বিষয়শ্রেণী:সোমালিয়া
বিষয়শ্রেণী:আফ্রিকার ভাষা
ইসোয়াতিনির ভাষা

ইংরেজি ভাষা ও সোয়াতি ভাষা যৌথভাবে সোয়াজিল্যান্ডের সরকারি ভাষা। সোয়াতি ভাষাতে দেশের ৯০% লোক কথা বলেন। সোয়াতি ভাষাটি দক্ষিণ আফ্রিকাতে একটি সরকারী ভাষার মর্যাদা পেয়েছে। সোয়াজিল্যান্ডে প্রচলিত অন্যান্য আফ্রিকান ভাষার মধ্যে জুলু ভাষা ও ৎসোঙ্গা ভাষা উল্লেখযোগ্য। আন্তর্জাতিক কাজকর্মে ইংরেজি ভাষা ব্যবহার করা হয়।

## বহিঃসংযোগ
* সোয়াজিল্যান্ডের ভাষার উপর এথনোলগ-এর রিপোর্ট


বিষয়শ্রেণী:সোয়াজিল্যান্ড
বিষয়শ্রেণী:আফ্রিকার ভাষা
আরুবার ভাষা

ক্যারিবীয় দ্বীপ আরুবাতে বহু ভাষা প্রচলিত। ওলন্দাজ ভাষা দেশটির সরকারি ভাষা। আরুবার স্কুলগুলিতে ইংরেজি ভাষা ও স্পেনীয় ভাষা শিক্ষাও বাধ্যতামূলক। এছাড়া ফরাসি ভাষা ও পর্তুগিজ ভাষারও অল্পবিস্তর প্রচলন আছে। তবে আরুবার অধিকাংশ লোক পর্তুগিজ ও আফ্রিকান ভাষা-ভিত্তিক একটি ক্রেওল ভাষাতে কথা বলেন। ভাষাটি পাপিয়ামেন্তো ভাষা নামে পরিচিত। । ১৬শ শতকে আরুবার ক্রীতদাস সম্প্রদায় ও তাদের মালিকদের মধ্যে যোগাযোগের বাহন হিসেবে পাপিয়ামেন্তো ভাষাটির উদ্ভব হয়। ১৯৯৫ সালের আগ পর্যন্ত এই স্থানীয় ভাষাটি গুরুত্বপূর্ণ বলে গণ্য হত না। ১৯৯৮ সালে এটিকে সরকারিভাবে স্কুলে শেখানো আরম্ভ করা হয়। তখন থেকে দ্বীপটিতে পাপিয়ামেন্তো ভাষা আরুবাতে ক্রমেই গুরুত্বপূর্ণ হয়ে উঠেছে। ইতোমধ্যে একটি পাপিয়ামেন্তো অভিধান এবং পাপিয়ামেন্তোতে লেখা রূপকথার বই প্রকাশ পেয়েছে।

## তথ্যসূত্র


## বহিঃসংযোগ
* আরুবার ভাষার উপর এথনোলগ-এর রিপোর্ট

বিষয়শ্রেণী:আরুবা
বিষয়শ্রেণী:দক্ষিণ আমেরিকার ভাষা
আগা খান

**আগা খান** () হল নিজারি ইসমাইলি শিয়া মুসলিম গোত্রের ইমামদের একটি বংশগত উপাধি। শিয়া সম্প্রদায়ের ইসমাইলি শাখার সর্ববৃহৎ গোত্র হল নিজারি। ইসমাইলি গোত্রের লোকেরা ইসমাইল ইবনে জাফর এবং তাঁর বংশধরদের ইমামত প্রতিষ্ঠায় বিশ্বাস করে। তাদের বিশ্বাসমতে ইসমাইল ইবন জাফর ছিলেন জাফর আস-সাদিক কর্তৃক মনোনীত প্রকৃত উত্তরসূরি। অন্যদিকে ইসনা আশারিয়া শিয়ারা ইসমাইলের ছোট ভাই মুসা আল-কাজিমের ইমামতে বিশ্বাস করে। তাদের ভাষ্যমতে এই ইমামতের ধারা ১২ জন ইমামের মাধ্যমেই শেষ হয়ে গেছে।

"আগা" বা "আকা" শব্দটি সম্ভবত তুর্কী ভাষা থেকে এসেছে যার অর্থ "মহান" বা "প্রভু"। এই শব্দটি প্রথম ব্যবহার করেছিল উসমানীয় তুর্কীরা। তারা তাদের জানিসারির (সেনাদল) প্রধানকে এ নামে ডাকতো। "খান" ও একটি সম্মানসূচক উপাধি যা শাসক বা বিভিন্ন গোত্রের প্রধানদের দেয়া হতো। ১৮৩০-এর দশকে "আগা খান" উপাধিটির পত্তন ঘটিয়েছিলেন হাসান আলি শাহ।

## তথ্যসূত্র


বিষয়শ্রেণী:উপাধি
বিষয়শ্রেণী:জনসেবা
বিষয়শ্রেণী:শিয়া ইসলাম
ইকুয়েডরের ভাষা

থাম্ব|"Tsafiki" ভাষা
স্পেনীয় ভাষা ইকুয়েডরের সরকারি ভাষা। এখানকার প্রায় চার-পঞ্চমাংশ লোক স্পেনীয় ভাষাতে কথা বলেন। বাকী প্রায় ১৫% লোক কেচুয়া ভাষার বিভিন্ন উপভাষা ব্যবহার করেন। এর বাইরে আরও প্রায় ১০টির মত স্থানীয় আদিবাসী আমেরিকান ভাষা ইকুয়েডরে প্রচলিত।

## তথ্যসূত্র

## বহিঃসংযোগ
* ইকুয়েডরের ভাষার উপর এথনোলগ-এর রিপোর্ট


বিষয়শ্রেণী:ইকুয়েডর
বিষয়শ্রেণী:দক্ষিণ আমেরিকার ভাষা
সেনেগালের ভাষা

ফরাসি ভাষা সেনেগালের সরকারি ভাষা। প্রায় ৩৫% লোকের মাতৃভাষা হল ওলোফ ভাষা। আরও প্রায় ৪৫% লোক দ্বিতীয় ভাষা হিসেবে ওলোফ ভাষাতে কথা বলতে পারেন। সেনেগালে আরও প্রায় ৩০টি ভাষা প্রচলিত। এদের মধ্যে দিওলা ভাষা, ফুলাকুন্দা ভাষা, মালিংকে ভাষা, সেরের ভাষা এবং সোনিংকে ভাষা উল্লেখযোগ্য। আন্তর্জাতিক কাজকর্মে ফরাসি ভাষা ব্যবহার করা হয়।

জাতীয় ভাষাসমূহ তালিকা: ইংরেজি, ফ্রেঞ্চ, স্প্যানিশ ,আরবি ,পর্তুগিজ , উলোফ , হিন্দি , বালন্তা , জলা-ফনি , মান্দিনা, মান্দাজক , মানক্যা , নুন , পুলার , সেরে , সনিকে ।

## বহিঃসংযোগ
* সেনেগালের ভাষার উপর এথনোলগ-এর রিপোর্ট

বিষয়শ্রেণী:সেনেগাল
বিষয়শ্রেণী:আফ্রিকার ভাষা
সিয়েরা লিওনের ভাষা

সিয়েরা লিওন একটি বহুভাষিক দেশ। ইংরেজি ভাষা সিয়েরা লিওনের সরকারি ভাষা এবং ক্রিও বহুল ব্যবহৃত ভাষা। "এখানে বাংলা ভাষা ও রাষ্ট্রভাষা হিসেবে স্বীকৃত " কথাটা সম্পূর্ণ ভুল। এখানে আরও প্রায় ২০টি ভাষা প্রচলিত। এদের মধ্যে মেন্দে ভাষা ও তেমনে ভাষা উল্লেখযোগ্য। প্রায় ১০% লোক ইংরেজি ভাষাভিত্তিক একটি ক্রেওল ভাষা ক্রিও-তে কথা বলেন। সিয়েরা লিওনের ৯৫% মানুষ ক্রিও ভাষা বুঝতে পারে। মেন্দা ভাষা দক্ষিণাঞ্চলে, তেমনে ভাষা মধাঞ্চলে এবং ক্রিও ভাষা প্রায় সর্বত্র সার্বজনীন ভাষা বা লিঙ্গুয়া ফ্রাংকা হিসেবে ব্যবহৃত হয়। আন্তর্জাতিক কাজকর্মে ইংরেজি ভাষা ব্যবহার করা হয়।                                                                                                                                                                                                       

সিয়েরা লিওন একটি বহুভাষিক দেশ। ইংরেজি দেশের সরকারি ভাষা, আর **ক্রিও (Krio)** হলো সিয়েরা লিওনের বিভিন্ন জাতিগোষ্ঠীর মধ্যে সবচেয়ে বহুল ব্যবহৃত ভাষা।

দেশটির নামকরণ করেন ১৫শ শতকের পর্তুগিজ অভিযাত্রী **পেদ্রো দে সিন্ত্রা**, যিনি প্রথম ইউরোপীয় হিসেবে ফ্রিটাউন বন্দরের অবস্থান নির্ধারণ ও মানচিত্রায়ন করেন। মূল পর্তুগিজ নাম **“সের্রা লিওয়া” (Serra Lyoa)** অর্থাৎ “সিংহ পর্বত”—এই নামটি বন্দরের চারপাশের পাহাড়শ্রেণিকে নির্দেশ করে। রাজধানী **ফ্রিটাউন (Freetown)** বিশ্বের বৃহত্তম প্রাকৃতিক বন্দরের একটি। সিয়েরা লিওন ১৯৬১ সালের ২৭ এপ্রিল স্বাধীনতা অর্জন করে এবং ১৯৭১ সালের ১৯ এপ্রিল প্রজাতন্ত্রে পরিণত হয়। স্বাধীনতার পর থেকে দেশটি সামাজিক, রাজনৈতিক ও অর্থনৈতিক ক্ষেত্রে নানা পরিবর্তনের মধ্য দিয়ে গেছে।

অন্যান্য প্রধান ভাষার মধ্যে রয়েছে **মেন্ডে (Mende)**, যা ৩১% জনগোষ্ঠীর মাতৃভাষা এবং দেশের দক্ষিণ ও পূর্বাঞ্চলের অধিকাংশ এলাকায় প্রচলিত। **তেমনে (Temne)** ভাষা ৩২% জনগোষ্ঠীর মাতৃভাষা, যা দেশের উত্তর ও উত্তর-পশ্চিম প্রদেশে ব্যাপকভাবে ব্যবহৃত হয়। অন্যান্য ভাষার মধ্যে রয়েছে **কোনো (Kono)**, **কিসি (Kissi)**, **কুরানকো (Kuranko)**, **লিম্বা (Limba)**, **ফুলা (Fula/Pular)**, **মান্ডিংগো (Mandingo)** ও **সুসু (Susu)**।

যদিও ইংরেজি সরকারি ভাষা হিসেবে বিদ্যালয়, সরকারি প্রশাসন ও গণমাধ্যমে ব্যবহৃত হয়, তবে **ক্রিও** ভাষাটি সিয়েরা লিওনের প্রায় সব অঞ্চলে যোগাযোগের সাধারণ ভাষা হিসেবে ব্যবহৃত হয়। এটি ইংরেজি-ভিত্তিক এক ধরনের **ক্রেওল ভাষা**, যা ১০.৫% জনগণের মাতৃভাষা হলেও মোট জনগণের প্রায় ৯০% এই ভাষায় কথা বলে।

ছোট জাতিগোষ্ঠীগুলোর মধ্যে উপকূলীয় **বুলোম (Bullom)**, **ভাই (Vai)** ও **ক্রিম (Krim)** জাতি উল্লেখযোগ্য। এছাড়াও **ফুলানি** ও **মালিঙ্কে (Malinke)** জনগোষ্ঠী রয়েছে, যারা মূলত গিনি থেকে আগত অভিবাসী এবং দেশের উত্তর ও পূর্ব অঞ্চলে বসবাস করে। **ক্রিওল (Creole)** জনগোষ্ঠী হলো মুক্তকৃত কৃষ্ণাঙ্গদের বংশধর, যারা ১৮শ শতকের শেষ থেকে ১৯শ শতকের মাঝামাঝি সময়ে উপকূলে বসতি স্থাপন করেছিল, এবং এদের অধিকাংশ ফ্রিটাউন ও এর আশেপাশে বাস করে। ১৯শ শতক জুড়ে যুক্তরাষ্ট্র ও পশ্চিম ভারতীয় দ্বীপপুঞ্জ থেকেও অনেক কৃষ্ণাঙ্গ সিয়েরা লিওনে বসতি স্থাপন করে।

দেশটির জাতিগত বৈচিত্র্য আরও বৃদ্ধি পেয়েছে শহরাঞ্চলে **লেবানিজ** ও **ভারতীয়** ব্যবসায়ীদের উপস্থিতির মাধ্যমে। মেন্ডে ভাষা, যা ৩১% জনগণের মাতৃভাষা, দক্ষিণ ও পূর্ব অঞ্চলে ব্যাপকভাবে ব্যবহৃত হয়। তেমনে ভাষা, যা ৩২% জনগণের মাতৃভাষা, উত্তর ও উত্তর-পশ্চিমাঞ্চলে প্রচলিত।

## তথ্যসূত্র


## বহিঃসংযোগ
* সিয়েরা লিওনের ভাষার উপর এথনোলগ-এর রিপোর্ট

বিষয়শ্রেণী:সিয়েরা লিওন
বিষয়শ্রেণী:আফ্রিকার ভাষা
উরুগুয়ের ভাষা

থাম্ব|উরুগুয়েতে স্প্যানিশ উপভাষা
স্পেনীয় ভাষা উরুগুয়ের সরকারি ভাষা। দেশটির প্রায় সবাই এই ভাষাতেই কথা বলেন। আন্তর্জাতিক কর্মকাণ্ডে স্পেনীয় ভাষার পাশাপাশি ইংরেজি ভাষা ব্যবহৃত হয়।

## তথ্যসূত্র

## বহিঃসংযোগ
* উরুগুয়ের ভাষার উপর এথনোলগ-এর রিপোর্ট


বিষয়শ্রেণী:উরুগুয়ে
বিষয়শ্রেণী:দক্ষিণ আমেরিকার ভাষা
কলম্বিয়ার ভাষা

থাম্ব|কলম্বিয়ায় স্প্যানিশ উপভাষা
স্পেনীয় ভাষা কলম্বিয়ার সরকারি ভাষা। এছাড়া এখানে প্রায় ৭৫টি আদিবাসী আমেরিকান ভাষা প্রচলিত। বেশির ভাগ আদিবাসী ভাষার বক্তাসংখ্যা নগণ্য। সান আন্দ্রেস ও প্রোবিদেন্সিয়া দ্বীপগুলিতে ইংরেজি ভাষা-ভিত্তিক একটি ক্রেওল ভাষা প্রচলিত।

## তথ্যসূত্র

## বহিঃসংযোগ
* কলম্বিয়ার ভাষার উপর এথনোলগ-এর রিপোর্ট


বিষয়শ্রেণী:কলম্বিয়া
বিষয়শ্রেণী:দক্ষিণ আমেরিকার ভাষা
গায়ানার ভাষা

ইংরেজি ভাষা গায়ানার সরকারি ভাষা। জনসংখ্যার প্রায় ৮৫% ইংরেজি ভাষাভিত্তিক একটি ক্রেওল ভাষা তথা গায়ানীয় ভাষাতে কথা বলেন। এছাড়াও দেশটিতে অনেকগুলি ভারতীয় ভাষা প্রচলিত; এদের মধ্যে হিন্দি ভাষা উল্লেখযোগ্য। ওলন্দাজ ভাষা-ভিত্তিক একটি ক্রেওল ভাষারও সীমিত প্রচলন আছে। কয়েক হাজার লোক প্রায় ১০টির মত আদিবাসী আমেরিকান ভাষাতে কথা বলেন।

## তথ্যসূত্র

## বহিঃসংযোগ
* গায়ানার ভাষার উপর এথনোলগ-এর রিপোর্ট

বিষয়শ্রেণী:গায়ানা
বিষয়শ্রেণী:দক্ষিণ আমেরিকার ভাষা
বিষয়শ্রেণী:গায়ানার ভাষা
পেরুর ভাষা

স্পেনীয় ভাষা পেরুর সরকারি ভাষা।  দেশের প্রায় ৮৫% লোক স্পেনীয় ভাষাতে কথা বলেন। এছাড়া পেরুতে প্রায় ৬৫টি আদিবাসী আমেরিকান ভাষা প্রচলিত। এদের মধ্যে কেচুয়া ভাষা এবং আইমারা ভাষা উল্লেখযোগ্য। কেচুয়ার ভাষার প্রায় ৩০টি উপভাষাতে এখানকার প্রায় ১৫% মানুষ কথা বলে। আন্তর্জাতিক কাজকর্মে স্পেনীয় ভাষা ও ইংরেজি ভাষা ব্যবহার করা হয়।

## তথ্যসূত্র

## বহিঃসংযোগ
* পেরুর ভাষার উপর এথনোলগ-এর রিপোর্ট

বিষয়শ্রেণী:পেরু
বিষয়শ্রেণী:দক্ষিণ আমেরিকার ভাষা
বিষয়শ্রেণী:পেরুর ভাষা
ব্রাজিলের ভাষা

পর্তুগিজ ভাষা ব্রাজিলের সরকারি ভাষা। দেশের প্রায় ৯৬% লোক পর্তুগিজ ভাষাতে কথা বলে। এখানকার প্রত্যন্ত অঞ্চলে প্রায় ১৯০টি আদিবাসী আমেরিকান ভাষা প্রচলিত। এগুলির প্রতিটিতে বক্তাসংখ্যা খুবই কম এবং বর্তমানে এগুলির অনেকগুলির অস্তিত্ব হুমকির সম্মুখীন। সব মিলিয়ে আদিবাসী ভাষাগুলিতে মাত্র কয়েক লক্ষ লোক কথা বলে। এদের মধ্যে সবচেয়ে বেশি বক্তাবিশিষ্ট ভাষাগুলি হল বানিওয়া ভাষা, গুজাজারা ভাষা, গুয়ারানি ভাষা, কাইংগাং ভাষা, তেরেনা ভাষা, তিকুনা ভাষা এবং ইয়ানোমামি ভাষা। এছাড়াও এখানে মেনোনাইট জার্মান ভাষা এবং রোমানি ভাষার উল্লেখযোগ্য সংখ্যক বক্তা আছে। আরও বেশ কিছু অভিবাসী ভাষা এখানে প্রচলিত, যেমন জাপানি ভাষা, জার্মান ভাষা এবং ইতালীয় ভাষা। আন্তর্জাতিক কাজকর্মে ইংরেজি ভাষার ব্যবহার আগের চেয়ে বেড়েছে।

## তথ্যসূত্র

## বহিঃসংযোগ
* ব্রাজিলের ভাষার উপর এথনোলগ-এর রিপোর্ট

বিষয়শ্রেণী:ব্রাজিল
বিষয়শ্রেণী:দক্ষিণ আমেরিকার ভাষা
বিষয়শ্রেণী:ব্রাজিলের ভাষা
বলিভিয়ার ভাষা

স্পেনীয় ভাষা বলিভিয়ার সরকারি ভাষা। বলিভিয়ার প্রায় অর্ধেক জনগণ এই ভাষাতে কথা বলে। বলিভিয়াতে আরও প্রায় ৪০টি ভাষা প্রচলিত। এদের মধ্যে কেচুয়া ভাষাতে প্রায় এক-তৃতীয়াংশ এবং আইমারা ভাষাতে এক-পঞ্চমাংশ বলিভীয়াবাসী কথা বলে। ১৯৮০-এর দশকের মধ্যভাগে এখানে মেনোনাইট জার্মান ভাষার প্রায় ১৮ হাজার বক্তা ছিল। আন্তর্জাতিক বাণিজ্য ও পর্যটনশিল্পে স্পেনীয় ভাষার পাশাপাশি ইংরেজি ভাষার প্রচলন বেড়েছে।

## তথ্যসূত্র

## বহিঃসংযোগ
* বলিভিয়ার ভাষার উপর এথনোলগ-এর রিপোর্ট

বিষয়শ্রেণী:বলিভিয়া
বিষয়শ্রেণী:দক্ষিণ আমেরিকার ভাষা
বিষয়শ্রেণী:বলিভিয়ার ভাষা
চিলির ভাষা

থাম্ব|প্রাচীন আমলের একটি চিলি ভাষায় মুদ্রিত বই
স্পেনীয় ভাষা চিলির সরকারি ভাষা। এছাড়াও প্রায় ৪ লক্ষ লোক মাপুদুঙ্গুন ভাষাতে কথা বলেন। ইস্টার দ্বীপে রাপানুই ভাষা নামের একটি অস্ট্রোনেশীয় ভাষা প্রচলিত। আন্তর্জাতিক কাজকর্মে স্পেনীয় ভাষার পাশাপাশি ইংরেজি ভাষার প্রচলন বেড়েছে।

## তথ্যসূত্র

## বহিঃসংযোগ
* চিলির ভাষার উপর এথনোলগ-এর রিপোর্ট

বিষয়শ্রেণী:চিলি
বিষয়শ্রেণী:দক্ষিণ আমেরিকার ভাষা
বিষয়শ্রেণী:চিলির ভাষা
প্যারাগুয়ের ভাষা

গুয়ারানি ভাষা ও স্পেনীয় ভাষা যৌথভাবে প্যারাগুয়ের সরকারি ভাষা। প্যারাগুয়ের প্রায় ৯৫% লোক গুয়ারানি ভাষাতে কথা বলেন। এছাড়াও এখানে আরও প্রায় ১৫টি আদিবাসী আমেরিকান ভাষা প্রচলিত। এগুলির বেশিরভাগের বক্তাসংখ্যা শ' খানেকের বেশি নয়। এছাড়াও প্যারাগুয়েতে দেড় লক্ষাধিক লোক জার্মান ভাষাতে কথা বলেন। আন্তর্জাতিক কাজকর্মে স্পেনীয় ভাষা ও ইংরেজি ভাষা ব্যবহার করা হয়।

## তথ্যসূত্র

## বহিঃসংযোগ
* প্যারাগুয়ের ভাষার উপর এথনোলগ-এর রিপোর্ট

বিষয়শ্রেণী:প্যারাগুয়ে
বিষয়শ্রেণী:দক্ষিণ আমেরিকার ভাষা
বিষয়শ্রেণী:প্যারাগুয়ের ভাষা
ভেনেজুয়েলার ভাষা

[থাম্ব|ভেনেজুয়েলার রাস্তায় [স্পেনীয় ভাষা|স্পেনীয় ভাষাতে লেখা সাইন]]
স্পেনীয় ভাষা ভেনেজুয়েলার সরকারি ভাষা। এখানকার প্রায় সবাই এই ভাষাতে কথা বলে। ভেনেজুয়েলাতে স্থানীয় আরও প্রায় ৪০টি ভাষা প্রচলিত, কিন্তু এগুলির বক্তাসংখ্যা নগণ্য। আন্তর্জাতিক কাজকর্মে স্পেনীয় ভাষা ও ইংরেজি ভাষা ব্যবহার করা হয়।

## বহিঃসংযোগ
* ভেনেজুয়েলার ভাষার উপর এথনোলগ-এর রিপোর্ট

বিষয়শ্রেণী:ভেনেজুয়েলার ভাষা
সুরিনামের ভাষা

সুরিনামের জাতিগত বৈচিত্র্য এর ভাষার বৈচিত্র্যে প্রকাশিত। দেশটির সরকারি ভাষা ওলন্দাজ হলেও বেশির ভাগ মানুষ স্রানান টোংগো বা টাকি টাকি নামের একটি ক্রেওল ভাষায় কথা বলে। এই ক্রেওলটিতে বিভিন্ন ভাষার সম্মিলন ঘটেছে। স্রানান টোংগো সুরিনামের প্রায় ৩০% মানুষের মাতৃভাষা এবং আরও প্রায় ৬০% মানুষের দ্বিতীয় ভাষা। গায়ানীয় ও সারামাক্কান নামের আরও দুইটি ইংরেজি ভাষা-ভিত্তিক ক্রেওল ভাষাও এখানে প্রচলিত। সুরিনামে প্রচলিত অভিবাসী সম্প্রদায়ের ভাষার মধ্যে আছে হিন্দি ভাষা (৩৮% লোক), জাভানীয় ভাষা (১৫% লোক), চীনা ভাষা, ইংরেজি ভাষা ও ফরাসি ভাষা। এছাড়া এখানকার আদিবাসী আমেরিকানেরা এখনও প্রায় ১০টির মত আদিবাসী ভাষায় কথা বলে থাকেন, তবে এগুলির বক্তাসংখ্যা খুবই কম।

## বহিঃসংযোগ
* সুরিনামের ভাষার উপর এথনোলগ-এর রিপোর্ট

বিষয়শ্রেণী:সুরিনামের সংস্কৃতি
বিষয়শ্রেণী:দক্ষিণ আমেরিকার ভাষা
কুমুদিনী হাজং

**কুমুদিনী হাজং** ( - ২৩ মার্চ ২০২৪) ছিলেন ঐতিহাসিক টঙ্ক আন্দোলন ও হাজং বিদ্রোহের নেত্রী। সমাজসেবায় বিশেষ অবদানের জন্য বাংলা একাডেমি তাকে ২০১৯ সালে সম্মানসূচক ফেলোশিপ প্রদান করে।

## প্রাথমিক জীবন
কুমুদিনী হাজং আনুমানিক ১৯৩০ সালে তৎকালীন ময়মনসিংহের দূর্গাপুরের বহেরাতলী গ্রামে কৃষিজীবী হাজং পরিবারে জন্মগ্রহণ করেন। তার পিতার নাম অতিথ চন্দ্র রায় হাজং ও মাতা জনুমনি হাজং। তিনি টঙ্ক আন্দোলনের অন্যতম নেতা লংকেশ্বর হাজংয়ের সাথে বিবাহ বন্ধনে আবদ্ধ হন। এই দম্পতির তিন ছেলে এবং দুই মেয়ে রয়েছে।

## টঙ্ক আন্দোলন
১৯৩০ এর দশকে শুরু হওয়া টঙ্ক আন্দোলন হাজং সম্প্রদায় সম্পৃক্ত হয়ে পড়েছিল। ১৯৪৬ সালে ব্রিটিশ পুলিশ টঙ্ক আন্দোলনের নেতা লংকেশ্বর হাজংকে খুঁজে না পেয়ে কুমুদিনী হাজংকে গ্রেফতার করে নিয়ে যাওয়ার পথে রাসিমণি হাজংয়ের দলের সাথে বিবাদে জড়িয়ে পড়ে। এতে একজন পুলিশকে হত্যা করার পর পুলিশের গুলিতে নিহত হন। বিবাদ ছড়িয়ে পড়লে পুলিশ কুমুদিনী হাজংকে গ্রেফতার না করেই প্রস্থান করে। পরবর্তীতে স্বামীর সাথে কুমুদিনীও আন্দোলনে সক্রিয়ভাবে নেতৃত্ব প্রদান করেন।

## পুরস্কার ও সম্মাননা
* বাংলা একাডেমি ফেলোশিপ (২০১৯)
* অনন্যা শীর্ষ দশ পুরস্কার (২০০৩)

## মৃত্যু
২০২৪ সালের ২৩ মার্চ বহেরাতলীতে নিজ গ্রামে কুমুদিনী মৃত্যুবরণ করেন।

## আরো দেখুন
* রাসিমণি হাজং

## তথ্যসূত্র

বিষয়শ্রেণী:২০২৪-এ মৃত্যু
বিষয়শ্রেণী:হাজং নারী
বিষয়শ্রেণী:নেত্রকোণা জেলার ব্যক্তি
বিষয়শ্রেণী:বাঙালি জনহিতৈষী নারী
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:ভারতীয় বিপ্লবী
বিষয়শ্রেণী:ভারতীয় স্বাধীনতা কর্মী
বিষয়শ্রেণী:বাংলাদেশী বিপ্লবী
বিষয়শ্রেণী:বাংলা একাডেমির সম্মানিত ফেলো
জুয়েল আইচ

**জুয়েল আইচ** বাংলাদেশের একজন প্রখ্যাত যাদুশিল্পী, বাঁশী বাদক ও চিত্রশিল্পী। তিনি একজন মুক্তিযোদ্ধা। বাড়ি পিরোজপুর জেলার সমুদয়কাঠি ইউনিয়নে। দেশের শিশুদের অধিকার প্রতিষ্ঠায় তিনি ইউনিসেফের অ্যাডভোকেট হিসেবে কাজ করছেন।

## জন্ম ও শিক্ষাজীবন
বাবা বি. কে. আইচ ও মা সরযু আইচের পুত্র গৌরাঙ্গ লাল আইচ প্রকাশ জুয়েল আইচের জন্ম ১০ এপ্রিল বরিশালে হলেও ছেলেবেলা কেটেছে পিরোজপুরের স্বরূপকাঠি উপজেলার সমদেকাঠির গ্রামের বাড়িতে। সেই সুবাদে সমদেকাঠি প্রাথমিক বিদ্যালয়ে তার প্রথম আনুষ্ঠানিক শিক্ষাগ্রহণ সম্পন্ন হয়। পরে তিনি পিরোজপুর শহরে চলে আসেন। সেখানকার পিরোজপুর সরকারি উচ্চ বিদ্যালয় থেকে এসএসসি এবং স্থানীয় পিরোজপুর কলেজ থেকে এইচএসসি পাস করেন। পরবর্তীতে ঢাকার জগন্নাথ কলেজ থেকে স্নাতক ও স্নাতকোত্তর সম্পন্ন করেন। এছাড়াও শিক্ষকতার সুবাদে তিনি ঢাকা টিচার্স ট্রেনিং ইনস্টিটিউট থেকে বিএড কোর্স সমাপ্ত করেন। তিনি ১৯৮৫ সালের ১৩ জুুলাই ঢাকা  বিশ্ববিদ্যালয়ের রাষ্ট্রবিজ্ঞান বিভাগের অধ্যাপক দরবেশ আলী খানের কন্যা পাশা খসনুকে বিয়ে করেন এবং  বিয়ের পরে  পাশা খসনু নাম পরিবর্তন করে বিপাশা আইচ নামে পরিচিতি লাভ করেন। তাদের একমাত্র কন্যার নাম খেয়া আইচ।

## কর্মজীবন
খুব ছোটবেলা বাড়িতে বেদেবহর এসেছিল, তাদের কাছেই প্রথম যাদু দেখে ভালো লেগে যায় জুয়েল আইচের। সেই ভালোলাগা ভালোবাসায় পরিণত হয় বানারীপাড়া সার্কাস দলের এক যাদুকরের গলা কাটার যাদু দেখে। পরে ওই যাদুটা এক বন্ধুর ওপর প্র্যাকটিস করে কিছুটা সফলও হন। যাদুর প্রতি তার ভালোবাসাটা উন্মাদনায় পরিণত হয় সিরাজগঞ্জের যাদুকর আবদুর রশিদের যাদু দেখে, আর বন্দে আলী মিয়ার রূপকথা পড়ে। একটু একটু করে যাদু শিখতে লাগলেন তখন থেকেই, বিভিন্নজনের কাছে। তার বিখ্যাত যাদু &mdash; কাগজ থেকে ডলার বানানো, চোখ বেঁধে গাড়ি চালানো, কাটা অঙ্গ-প্রত্যঙ্গ জোড়া লাগানো ইত্যাদি। মঞ্চে প্রথম যাদু প্রদর্শন করেন ১৯৭২ সালে। এছাড়া মিডিয়ায় প্রথম যাদু প্রদর্শন করেন ১৯৭৯ সালে।

## মুক্তিযুদ্ধে অংশগ্রহণ
১৯৭১ সালে বাংলাদেশের স্বাধীনতা যুদ্ধের সময় ৯ নম্বর সেক্টরে যুদ্ধ করেছেন। জগন্নাথ কলেজের ছাত্র সেক্টর কমান্ডার মেজর জলিলের নেতৃত্বে অংশ নেন মুক্তিযুদ্ধে।

## পুরস্কার ও স্বীকৃতি
* একুশে পদক
* কাজী মাহমুদুল্লাহ স্বর্ণপদক
* বাংলাদেশ টেলিভিশন পুরস্কার
* যুক্তরাষ্ট্রের সেরা জাতীয় পুরস্কার 'বেস্ট ম্যাজিশিয়ান অব দ্যা ইয়ার'
* সোসাইটি অফ অ্যামেরিকান ম্যাজিশিয়ান ১৯৮১
* সিজেএফবির আজীবন সম্মাননা (২০০৮) 
* বাংলা একাডেমি ফেলোশিপ (২০২০)

## তথ্যসূত্র

## বহিঃসংযোগ
* গুণীজন
* 
* 

বিষয়শ্রেণী:১৯৫০-এ জন্ম
বিষয়শ্রেণী:বাংলাদেশের মুক্তিযোদ্ধা
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী বাঁশি বাদক
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশী জাদুকর
বিষয়শ্রেণী:জগন্নাথ কলেজের প্রাক্তন শিক্ষার্থী
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:বাংলাদেশী হিন্দু
বিষয়শ্রেণী:১৯৫০-এর দশকে জন্ম
বিষয়শ্রেণী:নেছারাবাদ উপজেলার ব্যক্তি
বিষয়শ্রেণী:একুশে পদক বিজয়ী
বিষয়শ্রেণী:পিরোজপুর জেলার সামরিক ব্যক্তি
বিষয়শ্রেণী:বরিশাল বিভাগের সঙ্গীতজ্ঞ
বিষয়শ্রেণী:পিরোজপুর সরকারি উচ্চ বিদ্যালয়ের প্রাক্তন শিক্ষার্থী
বিষয়শ্রেণী:সরকারি সোহরাওয়ার্দী কলেজের প্রাক্তন শিক্ষার্থী
সংযুক্ত আরব আমিরাতের ভাষা

আরবি ভাষা সংযুক্ত আরব আমিরাতের সরকারি ভাষা। এখানকার এক-তৃতীয়াংশের কিছু বেশি লোক আরবি ভাষাতে কথা বলে। এছাড়াও এখানকার অভিবাসী সম্প্রদায়ে প্রায় ২০টি ভাষা প্রচলিত। এদের মধ্যে বাংলা ভাষা, বেলুচি ভাষা, ফার্সি ভাষা, ইংরেজি ভাষা, পশতু ভাষা, সিংহলী ভাষা, সোমালি ভাষা, সোয়াহিলি ভাষা, তাগালোগ ভাষা এবং তেলুগু ভাষা উল্লেখযোগ্য। আন্তর্জাতিক যোগাযোগের ক্ষেত্রে ইংরেজি ভাষা ব্যবহার করা হয়।

## তথ্যসূত্র

## বহিঃসংযোগ
* সংযুক্ত আরব আমিরাতের ভাষার উপর এথনোলগ-এর রিপোর্ট

বিষয়শ্রেণী:সংযুক্ত আরব আমিরাত
বিষয়শ্রেণী:এশিয়ার ভাষা
বিষয়শ্রেণী:সংযুক্ত আরব আমিরাতের জনপরিসংখ্যান